
Dreptul local al Basarabiei. 


SCHIŢA DE ISTORIE. 


1, REZISTENȚA CONȘTIINȚEI JURIDICE NAȚIONALE, 


Legile locale basarabene din trecutul Basarabiei subt ruşi 
sunt un preţios adamant istoric, o dovadă excelentă a provenien- 
tei naţionale basarabene. 

Desparţiiă de trupul Moldovei mai mult de 100 de ani, Ba- 
sarabia și-a păstrat dreptul civil moldovean, inclusiv și cel agrar, 
ca o moştenire părintească | 

Ordinea publică în Basarabia a fost treptat supusă multor 
“schimbări, Autonomia dela 1818 după 10 ani a fost desființată. 
Limba românească a început să fie persecutată. Marile reforme 
din deceniu al șaselea schimbă radical mentalitatea orașelor ba- 
sarabene. Firul telegrafic şi calea ferata Chișinău — Odessa con- 
tribuesc mult la întărirea legăturilor între Basarabia şi Rusia. 

Cultura rusească îşi face marșul neîmpiedicat prin Basarabia. 

Cu toate acestea o parte din cultura străinâ rușilor — drep- 
tul românesc vechiu, înțelegând prin aceasta obiceiul pământului 
şi recepţia judecătorească a dreptului bizantin, a supravieţuit în 
Basarabia toate ispitele soartei istorice, 

El şi-a menţinut situaţia sa în Basarabia, cu toate că în a- 
ceasta provincie după anexarea ei la Rusia cu adevărat cuvânt 
au năvălit legile ruse şi în primii 10—20 de ani se ducea lupta 
româno-rusă, în deajuns de înverșunată, deşi nu întotdeauna vi- 
zibilă * 


*) A. Boldur — Autonomia Basarabiei sub stăpânirea rusească în 
1812—1828, Chişinău, 1929, pag. 17—33, 12—76 s. a. 

Explicaţia acestei rezistențe a dreptului o găsim în faptul 
că guvernul rusesc stăruia să câștige simpatiile populaţiei basa- 
rabene, dorind să facă din Basasabia un centru de atracţie pen- 
tru vecini. 

In primele instrucţiuni, date guvernatorului Basarabiei Scar- 
lat Sturdza, se recomanda: „Tot ce ar putea uimi vederea şi în- 
chipuirea supușilor acestei provincii, trebue să fie pus în mișcare, 
pentru a sădi printre ei iubirea către patrie și guvern“ *), 

Atitudinea Rusiei față de moldoveni din Basarabia nu era 
un procedeu izolat, ci manifestarea unui obiceiu general al Ru- 
siei țariste : întâiu se recunoașteau toate drepturile provinciilor 
străine alipite, apoi se proceda la revizuirea și reducerea drep- 
turilor lor şi în sfârșit se realiza deplină asimilare a provinciei 
noui la guberniile interne ale Imperiului. 

De altă parte a jucat un rol important în acest proces isto- 
ric de conservare şi adaptare a dreptului românesc în Basarabia 
şi mentalitatea boierului şi ţaranului moldoveni: ei doreau cons- 
tant să se judece după obiceiurile pământului şi legile vechi. Gu- 
vernul rus nu a putut neglija aceasta particularitate a provinciei 
noui, cu atât mai mult că însăşi păstrarea dreptului civil nu a= 
tingea de fel ordinea publică complect asigurată. 


2. EVOLUȚIA ISTORICĂ. 


Istoria drepului local basarabean subt ruși **) începe chiar 
dela primul act de administrare a Basarabiei — Regulamentul Pro- 
vizoriu din 1812 în care se declara: „Populaţia Basarabiei își 
păstrează legile ei“ (§ 6). 

Prin aceasta dispoziţie a legii provincia nouă alipită și-a 
păstrat în întregime structura -sa juridică civilă. 

Insă adversarii ei nu dormiau, Un funcţionar zelos rus a 
neralul Harting cerea în 1814 la guvernul central întroducere în 
provincia nouă a legilor rusești, motivând „că nu există legiuiri 


*) Ibidem, pag. 13. 
**) Istoria dreptului local basarabean de vr'o câteva ori a fost 
"expusă îa hotărârile Senatului rusesc, însă pe scurt şi'in cele mai dese 
cazuri greşit complectamente sau în unele privinţe. Merită atenţie hotă- 
rârea Senatului în afacerea lui Condraţki, No. 72 din 1900. Vezi „Hotă- 
rârile Senatulul* sau Grossman. Legile locale ale Basarabiei, S. Petersb., 
1904 (in rusește), pag. XIII — XVI. 

moldoveneşti“. „Povestesc — scria el — numai boerii moldoveni 
şi funcţionarii în mod verbal că în Moldova există obiceiuri cari 
se intrebuinţează dela caz la caz“. 

Aici bătea la ochi nepotrivirea dintre vieața juridică rusă şi 
cea moldovenească, Prima a fost bazată pe dreptul scris, iar cea 
de a două în mare parte pe obiceiuri, 

Lupta se accentuase. Nobilimea a fost nevoită să recurgă la 
apărarea mitropolitului Gavriil Bănulescu-Bodoni, 

In epistola sa pe numele lui boerii iși apărau legile. „Se 
poate oare crede — întrebau petiţionarii — că Moldova nu a avut 
şi nu are legi şi regulamente ? Oare nu există toate obiceiurile 
vechi moldoveneşti şi reguli obligatorii ? Nu există oare pravile 
tipărite ale lui Vasilie Voevod ? Nu există oare legiurile gospo- 
darilor, porunci și diate? Nu se instruesc oare treburile după 
legile lui Justinian și alţi împărați? Oare se poate să fim atât de 
calomniaţi ca acum în situația noastră actuală ?“ *), 

Graţie intervenţiei la centru din partea mitropolitului a fost 
trimis în Basarabia în 1815—1816 un funcţionar al Ministerului 
de Externe -- Sviniin pentru a verifica toate la faţa locului, 

El a luat partea moldovenilor. Menţinerea legilor moldove- 
nești pe pamântul Basarabiei a fost salvată. 

In una din cele mai importante legi asupra Basarabiei — A- 
şezământul organizării oblastei Basarabia din anul 1818, publicat 
după vizită lui Sviniin, puterea și însemnătatea legilor şi obiceiu- 
rilor locale a fost recunoscută pe deplin. 

În acest act cu privire la păstrarea dreptului anterior, se 
spunea: „In procedura civilă, întrebuinţarea limbei moldoveneşti, 
se confirmă pentru asigurarea dreptului, privilegiilor și legilor 
locale, acordate cu înalta milă pentru totdeauna oblastei Basa- 
rabia. Din aceasta cauză Tribunalul regional civil în afaceri liti- 
gioase a persoanelor particulare, se va conduce de drepturile și 
obiceiurile moldovenești“, In afacerile, unde în calitate de recla- 
mant sau pârât figurează'statul (hazna), se aplică dreptul rusesc **). 

Care anume sunt aceste legi, Sfatul Suprem al Basarabiei 
a lămurit în instrucţiunile sale, date Tribunalului Regional Civil 
în Septemvrie 1818. In primul rând prin ele se înţeleg obiceiu- 


*) „Autonomia Basarabiei“, pag, 24 s. u, 
**) Ibidem pag. 44 s. u. 

rile Moldovei ca legi ferme. In lipsa obiceiurilor, trebue să se 
călăuzească de Bazilicale, In ceea ce privește cartea lui Arme- 
nopol şi altele, ele nu sunt altceva, decât extrase din obiceiurile 
Moldovei şi Bazilicale, De aceea nu s'ar comite greșeală, dacă ar 
juca de călăuză și cartea lui Armenopol *). 

Legea din 1818 a fost numai o încercare. De rezultatele 
experienţei trebuia să depindă, cum se va administra Basarabia 
în viitor, La asemenea atitudine a legiuitorului nu e surprinzător 
că reformele și modilicările parţiale au urmat foarte repede. 

La 3 August 1825 Sfatului Suprem i-s'a ridicat funcţia ju- 
decătorească. Hotărârile Tribunalului regional civil se înaintau la 
apel către Departamentul II al Senatului. La rezolvarea afaceri- 
Jor, Senatul a trebuit să se conducă de legile şi obiceiurile locale 
ale oblastei Basarabia *), Deoarece Senatul nu cunoștea aceste 
legi şi obiceiuri, a fost stabilită provizor, „până la întocmirea co- 
dului de legi și obiceiuri locale civile al oblastei Basarabia“, ur- 
mătoafta ordine: Tribunalul civil prezintă Senatului, împreună cu 
apelul, şi dosarul în original cu traducerea în limba rusă, dease- 
menea și extrasul legilor şi obiceiurilor locale, servite de bază la 
hotărâre şi întrebuințate de partea litigantă în apel. In caz de 
vre-o îndoială, Senatul putea se ceară complectări dela Guverna- 
torul Plenipotenţiar. 

Având nevoie de cunoașterea legilor și neaşteptând ca a- 
ceastă cunoaștere să fie un rezultat al deliberării sporadice a 
apelurilor, Senatul a prescris Guvernatorului Plenipotenţiar, con- 
telui Voronţoii a dispune ca toate legile locale existente, cu 
descrierea obiceiurilor, să fie prezentate Senatului Cârmuitor cu 
traducerea lor în limba rusă ***). Cererea Senatului afost comu- 
nicată de Guvernatorul Plenipotenţiar Sfatului Suprem. 

Cel din urmă la 10 Aprilie 1826 a răspuns Guv. Plen. că 
el are la dispoziţia sa următoarele legi: 1. Cartea lui Armenopol 
care cuprinde numai extrase scurte din legile generale vechi, şi 
cele noi, editate atât la Roma, cât și la Țarigrad, dar că aceasta 


*) Notele Societăţii de Istorie şi Antichităţi dia Odessa, vol. XXII, 
pag. 180. Kasso în „Dreptul bizantin în Basarabia“, Moscova, 1907, pag. 
37, că tt aceste instrucțiuni, le califică ca „incă neapreciate sufi- 
cient 

w Fir oara complectă a legilor, No. 30439. 
„N. Egunov, Legile civile ale Basarabiei, S.-Pet, 1881, 


pag. 225. 

carte este scrisă în limba greacă, iar Sfatul nu poate garanta * 
exactitatea traducerei manuscrisului în limba moldovenească; 
2. Cartea editată de unul din cei mai de seamă boeri, Donici» 
care şi ea este un extras pe scurt din dreptul roman cu indicarea 
abrogării unor articole prin obiceiurile locale, confirmate de 
hotărîrile gospodărești; dar şi aceasta carte, destul de des, în 
practică, la judecarea afacerilor litigioase, este însuficientă ; 3, A- 
şezământul organizării oblastei Basarabia şi 4. Gramota (Hriso- 
vul) gospodarului Mavrocordat din 28 Decembrie 1785 *). Refe- 
ritor la colecţia deciziunilor locale a gospodarilor Moldovei, Sfa- 
tul a comunicat că nu există codul lor sistematic, deoarece a- 
ceste deciziuni, se pronunțaseră în afacerile particulare civile şi 
“se găsesc în mâini ale persoanelor particulare, 

Toate aceste resurse au fost trimise la Senat. Traducerea 
primelor două cărţi în limba rusă pe atunci încă nu exista. 

Considerându-le absolut necesare, Senatul a trimis la 28 
Iulie 1826 cărţile lui Armenopol şi Donici la Colegiul de Stat al 
Afacerilor străine **). Departamentul Asiatic a fost împuternicit 
cu traducerea lor. Intâiu a fost gata cartea lui Donici (23 Octomv- 
rie 1828), iar după ea şi cartea lui Armenopol. La traducerea a- 
estei din urmă, s'a constatat; că ea nu este originală, ci tra- 
ducerea neogreacă, întreprinsă pe la finele veacului al XVIII-lea 
de pe textul, compus de autor în limba greacă veche, și că în 
această traducere sunt abateri dela sensul curat al originalului şi 
neprecizări. Pentru compararea cu originalul, a fost luat exempla- 
rul lui din Biblioteca Publică lImpărătească. Acolo unde s'au 
constatat contraziceri între originalul și traducerea neogreacă, ele 
au fost notate în ediția rusească pe margine. 

Traducerile nu au fost încă terminate și publicate, când în 
situația juridică a Basarabiei s'a produs o mare și serioasă schim- 
bare. Regulamentul din 1828 a desființat autonomia Basarabiei. 
In locul Sfatului Suprem a fost creată instituție nouă — Sfatul 
Oblastei, o umbră palidă a trecutului, Legea nouă cu toate ten- 
dinţele ei de nivelare ma avut curaj să înlătureze cu totul pu- 
terea dreptului civil local "**), 


+) Ibidem, pag. 227. 
**) Ibidem, pag. 228 şi 229. 
***) „Autonomla Basarabiei”, pag. 96. 

In această lege se spunea: „In afacerile litigioase se ia la 
bază legile provinciei, iar în cazuri, când ele vor fi insuficiente, 
se iau și legile ruse, dar afacerile litigioase din judeţele Ismail 
şi Acherman, deoarece în acestea nu sunt moldoveni, trebue să 
fie judecate și rezolvite pe baza legilor ruse“. 

Astiel prin actul de mai sus se introducea în ordinea an- 
terioară, următoarele două modificări: 1) se delimita teritorial 
aplicarea dreptului civil moldovenesc, exceptând două judeţe în 
cari afacerile trebuiau să se hotărască coniorm legilor civile ruse 
şi 2) pe tot restul teritoriului Basarabiei legile civile ruse s'au in- 
țrodus ca un izvor subsidiar al dreptului, în cazuri de insuliici- 
ența a legilor locale. 

După terminarea traducerilor Senatul prin ordinul său din 
31 Sept. 1831 a dispus ca cărţile lui Armenopol şi Donici în: 
traduceri ruse să fie trimise la toate instituţiile judiciare, obli- 
gându-le să se călăuzească de ele la soluţionarea afacerilor *), 

De acum înainte atât departamentele Senatului, cât și in- 
stanţele judecătorești basarabene, trebuiau să aibă în vedere a- 
ceste cărţi, inclusiv şi conţinutul exact al menţiunilor, făcute pe 
marginea cărţii lui Armenopol. 

După cum se constată din cele de mai sus, Sfatul Suprem 
al Basarabiei și Senatul au căzut în desacord la aprecierea însem- 
nătăţii acestor cărți, 

Pe când Sfatul Suprem considera ca resursa adevărată a: 
dreptului — obiceiul pământului și Bazilicale și la soluţionarea 
afacerilor cauta să se bazeze pe găsirea şi formularea obiceiuri-- 
lor, atât prin ajutorul cărților menţionate, cât și pe alte căi, Se- 
natul din contra a fost predispus a considera limitativ ca re- 
sursa dreptului înseși cărţile lui Armenopol și Donici şi Hriso- 
vul lui Mavrocordat. E dela sine înţeles, după cum cu dreptate 


_ *) D. Vespasian Erbiceanu cu dreptate aflrmă că Senatul a co- 
mis o eroare gravă, introducând în practica judecătorească traducerea 
cărţii lui Armenopoi după originalul vechiu elin, deoarece textul vechiu 
nici odată nu a fost întrebuințat în ţările române. „Legiuiri locale basa- 
rabene”. Chişinău, 1921, pag. XXXII şi XXXIV. Autorul se referă la au- 
toritatea istoricului dreptului românesc St. Longinescu. — Egunov. 
Ibidem, pag. 230. O. Pergament, Despre aplicarea legilor locale, S. Pe~ 
tersb, 1905, pag. 10. 


` 

susține Kasso, că cărțile lui Armenopol și Donici nu deveneau 
prin aceasta legi oficial publicate. Insă nu mai puțin adevărat 
este că în schimb ei deveneau izvoarele oficial publicate ale drep- 
tului aşa zis judecătoresc. 

Aceasta înclinare spre înțelegerea dreptului basarabean în 
sensul dreptului scris, a fost accentuată până la limite extreme 
în an, 1847, când menţionatele colecţii, au căpătat cu totul oca- 
zional însemnătatea de legi, Aceasta s'a produs astfel, 

La finele anului 1844 Direcţiunea şi Tribunalul Regionale 
au comunicat că în cărţile Armenopol şi Donici sunt contraziceri, 
neprecizări, necoordonări şi nepotriviri.cu cerinţele timpului şi 
că de aceea ar fi oportun a organiza la Chişinău o comisiune 
specială pentru aducerea în bună ordine a legilor locale şi edi- 
tarea lor sub formă de carte specială, aprobată de Senat. Cu 
toate că această propunere a fost susţinută de Guvernatorul Ci- 
vil şi Guvernatorul Plenipotenţiar, Departamentul II al Senatului, 
a hotărit să păstreze mai departe starea existentă, adică a men- 
ţine în vigoare codicile legilor locale, publicate în traducere 
rusă: Hexabiblosul lui Armenopol, Cartea lui Donici și Hrisovul. 
Totodată Senatul a propus în caz de insuficiență a acestor 
legi, a se lua în consideraţie legile ruse, iar în caz de nepreci- 
zări, contraziceri, sau incomodităţi în aplicarea legei, a se a- 
dresa Senatului Cărmuitor *). 

Aceasta rezoluţie a Departamentului II al Senatului a fost 
aprobată de Adunarea Generală a Senatului, bazându-se pe fap- 
tul că hotărârea luată, fără a modifica în fond drepturile ci- 
vile, ofere numai „măsuri administrative pentru cea mai corectă 
îndeplinire a legilor“. La rândul său și Consiliul de Stat dease- 
menea s'a alăturat la propunerea Senatului şi la 15 Decemvrie 
1847 această opiniune a Consiliului de Stat a fost confirmată de 
Impărat. 

Redând conţinutul acestor hotărâri și opiniei Consiliului 
de Stat, Pergament notează: „aci implicite ca și cum s'a recu- 
noscut cărţilor lui Armenopol și Donici puterea legilor“ **), Aceasta 
este o calificare foarte moale. Într'adevăr atât în spiritul aces- 

*) Ucazul Imperial din 15 Dec. 1847, Nr. 21.794 în „Colecţia com- 
plectă a legilor“ sau la Egunov. Ibidem, pag. 168—170 nota. 

+*+) Pergament, Ibidem, pag..12 nota. 

tuí act, cât şi în faptul numeroaselor instanţe prin cari el a tre-- 
cut, se poate constata tendința. de a introduce principiile nou; 
în fixarea volumului dreptului local. Cărţilor lui Armenopol, Donici 
şi Hrisovului lui Mavrocordat se dă însemnătatea izvoarelor ferme 
în locul obiceiurilor locale, nesigure și nelămurite. Spiritul legei 
scrise în care a fost. educat Senatul, biruieşte obiceiul pământu=- 
lui. Victoria se obţine uşor, fără sgomot, ca și cum. într'adevăr 
ar îi avut loc numai o măsură pur administrativă pentru execu- 
tarea legei. 


Astfel un timp îndelungat, până în anul 1825, Senatul n'a- 
cunoscut de loc dreptul civil local al Basarabiei. Dela data când 
Senatul a devenit instanța superioară de apel pentru Basarabia,. 
el a trebuit să cunoască aceste legi. Dar educându-se în noţiu- 
nea legei şi imbibat de spiritul rezolvirei afacerilor numai pe 
baza legilor scrise, publicate, Senatul pe cale de preluarea mă- 
surilor administrative, ridică cărţile cari au avut până acum o 
însemnătate mai îngustă până la izvoarele adevărate ale drep- 
tului local. Aceste cărţi, din izvoare subsidiare pe lângă obi- 
ceiurile locale, — devin unicul și principalul izvor al dreptului.. 
Aceasta tendinţă se termină prin hotarîrea din 1847 în care monu- 
mentele dreptului basarabean, se numesc deadreptul „legi“, iar 
despre obiceiuri nu se mai spune nici un cuvânt *). Odată cu o- 

"biceiurile s'au desconsiderat şi Bazilicalele. 


*) In literatura dreptului local basarabean, în chestiunea ro- 
lului obiceiului pământului, există două păreri. Şimanovschi („Despre 
legile locale ale Basarabiei“, p. 53) şi-a pus următoarea întrebare: dacă 
se poate considera obiceiul local drept izvor impreună cu legile locale 
basarabene şi a răspuns negativ, pe acea bază că nu există un cod siste- 
matic al obiceiuriior şi că obicelurile insuşite în afaceri particulare, se 
găsesc în mâinile persoanelor private, Netemeinicla acestei argumen- 
tări notează Kasso („Dreptul bizantin“), lămurind că legiuitorul recu- 
noştea eficacitatea obiceiului în Basarabia, şi se referă la legea din 1839 
despre situaţia proprietarilor în oraşe şi târguri particulare (No. 12.400) 
In aceasta lege se prevăd măsuri „pentru evitarea litigiilor şi plângeri- 
lor. cari provin din încurcătura drepturilor reciproace, bazate pe hri- 
soavele foştilor gospodari moldoveni şi pe obiceiurile locale“. 

Ochiului fin al lui Kasso i-a scapat însă sensul hotărârel din 1847.. 
Dar însemnătatea delimitativă a ei a fost pe deplin înţeleasă de Depar- 
tamentul de Casaţie al Senatului in anul 1900, în afacerea Condraţchi. 

3; PRACTICA JUDECĂTOREASCĂ. 


Pe urmele Senatului Cărmuitor a pășit practica judecăto= 
rească, Dreptul rusesc, izvor subsidiar pentru Basarabia, devenea 
tot mai mult și mai mult un drept concurent, 

& Judecătorii basarabeni, fiind educați în spiritul dreptului 
rusesc, recurgeau la el foarte des şi pe aceasta cale se deschidea 
posibilitatea pentru dreptul rusesc de a schimba sensul multor 
institute juridice basarabene, de a le denatura și a le apropia de 
noţiunile dreptului rusesc, 

4 Pe baza unei simple practice dispozițiunile dreptului local 
basarabean cu privire la contracte și obligații, la tutele, la for- 
mele testamentelor, la dota şi inalienabilitatea ei, la dreptul sc- 
“tului dea administra averea dotală, la beneficiul de inventar s. a. 
au fost înlocutite cu dispoziții împrumutate din codul civil ru- 
Sesc. (așa zisul volum al X-lea). 

Dar în afară de aceasta guvernul central rus înlocuia dispo- 
zițiunile dreptului local basarabean și pe cale de legiferare. 

Aşa de exemplu : 

1) Prin ucazul imperial din 28 Maiu 1823 a fost întrodusă 
în Basarabia prescripţia de 10 ani din codul civil rusesc, 

2) In 1829 au fost întroduse regulele pentru facerea diferi- 
telor acte, 

3) In 1836 —-au fost publicate regulele cu privire la vân- 
zarea moșiilor minorilor, 

4) In 1847 a fost fixată ordinea asigurării dotei din averea 
soțului, adică preferința soţiei dotale înaintea altor creditori în 
averea barbatului cu scop de restituirea zestrei, 

3 Prin urmare sistemul juridic care era în vigoare în Basa- 
rabia la momentul anexării ei şi care avea de bază trei izvoare: 
1) obiceiul pământului, 2) dreptul bizantin şi 3) hrisovul, a fost 
cu totul denaturat. : 

Treptat s'a ajuns la o altă componența a dreptului local, 
la sistemul de trei izvoare : 1) Codurile lui Armenopol şi Donici, 
2) Hrisovul lui Mavrocordat și 3) Dreptul rusesc, 


An aceasta deciziune se spune: „Inalte rescripţiuni definesc ca legi lo- 
cale numai acelea cari sunt înscrise în Hrisovul din 1785 sau în colecţiile 
dui Armenopol şi Donici“; Despre obiceiurile, ca izvor de drept aparte, 
mu se vorbeşte de loc. j 

Denaturarea dreptului local a fost stângenită numai la in- 
ceputul veacului al XX-lea, când Senatul în urma doctrinei ju= 
ridice ruse liberale a pătruns în fine în sensul adevărat al drep- 
tului local, 

Meritul de a înfluenţa schimbarea practicei Senatului în do- 
meniul dreptului basarabean aparține unui avocat distins din 
Odessa — O, Pergament. 

Intr'un șir de hotărâri Senatul revine la vechea, adevărată 
concepţie a dreptului local. 

Senatul a pornit o practică nouă judecătorească, Schimbă- 
rile s'au produs în două direcții: Senatul din nou a recunoscut 
puterea dreptului bizantin și obiceiului pământului şi de altă 
parte a oprit pătrunderea prea bruscă în Basarabia a legilor ci= 
vile ruse. | 

Prin hotărârea din anul 1900 No. 72 el a stabilit că pentru 
chestiuni îndoielnice trebuesc studiate monumentele legislative 
romano-bizantine, deoarece codicele lui Armenopol şi Donici nu 
sunt decât copiile izvoarelor originale ale dreptului romano- 
bizantin. 

z Prin decizia din 23 Februarie 1909 No. 35 Senatul restabi- 

leşte însemnătatea obiceiului, recunoscând, că guvernul rus a a- 
cordat populației basarabene cu ocazia alipirei Basarabiei la Ru- 
sia dreptul de a se folosi de obiceiul pământului, ca norma le- 
gală pentru judecarea litigiilor sale civile. Insă din partea sa Se- 
natul pune, ca condițiunea obligatorie a aplicării obiceiului, con- 
vingerea că obiceiul există încă viu în moravurile şi conştiinţa 
poporului basarabean. Pe baza acestei recomandări autorităţile 
au recurs în 1912 la anchete printre obștiile satelor conform for- 
mularului, trimis de instanțele judecătorești în scop de a controla 
veracitatea existenţei obiceiurilor. 

Tot în 1909 (decizia No. 9) Senatul recomandă în cazuri de 
nedumeriri, contradicții şi lipsuri în legile locale a se baza pe 
sensul general al legilor locale basarabene (şi nu ruse), întrucât 
o asemenea atitudine corespunde înţelesului drept al Codului de 
procedură civilă (art. 9). 

Incheind expunerea evoluţiei dreptului local basarabean subt 
ruși, în legătura cu practica judecătorească, putem nota trei pe- 
rioade prin cari a trecut el: 1) perioada existenţei mai mult sau 

mai puțin normale (1812—1847) cu unele numai abateri dela ea 
{avem in vedere recomandarea în 1828 dreptului civil rus ca izvor 
subsidiar), 2) perioada denaturărei sistemului de drept basara- 
bean (hotărârea Senatului din 1847) și 3) perioada revenirei la 
concepţia veche a dreptului basarabean (cu începere dela secolul 
al XX-lea şi până la Unire) *), 


4, CHESTIUNEA CODIFICĂRII. PETRU MANEGA. 


Desacorduri, contraziceri şi învechirea parţiala a monumen- 
telor dreptului basarabean au pus în repetate rânduri la ordinea 
zilei chestiunea codificării lui. 

Prima grijă a lui Bahmetiev, numit guvernator plenipoten- 
. Ẹiar, a fost lămurirea izvoarelor dreptului civil basarabean. Pen- 
tru aceasta în 1817 la Chişinău lucra o comisiune specială **) 
La aceasta Comisiune trebuia să ia parte şi câţva oameni cu- 
noscători din laşi, invitaţi de guvernatorul plenipotenţiar, 

Peste câtva timp în compunerea Comisiei au întrat şi pro” 
prietarii basarabeni: Cantacuzino, Gafenco, Balli şi Leonard. 


*) Cele de mai sus privesc intreaga Basarabie-fără însă partea de Sud 
care graţie peripeţiilor ei istorice a avut soarta sa specială, anume a trecut 
în 1856 sub suveranitatea Moldovei,iar în 1878 din noua fost răpită de Rusia. 
in practica 'judecătorească rusă au existat contraverse cu privire la 
chestiunea care anume drept regulează raporturile locuitorilor judeţelor 
sudice (întregului judeţ Ismail, unei părţi din județul Cetăţii-Albe şi 
câtorva sate ale judeţului Lăpuşna) după realipirea lor la Rusia. Practica 
judecătorească in cele mai dese cazuri rezolva aceasta chestiune în de- 
rivaţie de timpul naştere! raporturilor juridice. Dacă ele proveneau din 
timpul suveranităţii române, litigiul se judeca conform Codului român (fran= 
cez). Dimpotrivă dacă originea raporturilor se data la suveranitatea rusă, 
se aplica Codul civil rus. 

Astfel județele de mai sus au trăit sub următoarele sisteme juri- 
dice: 1) Dela 1812 până la 1828— sub dreptul local basarabean, 2) dela 
1828 şi până 1856 — sub dreptul civil rus, 3) dela 1856 şi până la 1878— 
sub dreptul român (francez) şi in fine, 4) dela 1878 şi până la 1918 sub 
dreptul rusesc, respectând însă dreptul românesc pentru raporturile din 
timpul dominațiunei româneşti. 

Vezi: articolul lui Corduneanu în Revista Ministerului de Justiţie 
1912, No, 1; G. ,Ghins — articolul din „Dicţionarul enciclopedic nou" aj 
dui Brokhaus şi Efron, vol. VI, şi V. Erbiceanu. „Legiulri locale basara- 
bene“, Chişinău, 1921, pag. LXVII s. u. 

**) Egunov. Ibidem, pag. 143. Via iov ali Ibidem. pag. 44—45. 

Prima parte a Codului Basarabiei (drepturile personale şi 
de familie) a fost gata și trimisă la Petersburg în 1819, iar peste 
doi ani și jumătate au fost terminate și celelalte două, 

Codul nu a avut succes la centru, el fiind numai o repro- 
ducere a codului lui Calimah” din Moldova (1817) care la rândul 
său a fost o traducere grecească a codului austriac. 

Capodistria in scrisoarea sa către Inzov expune obiecțiu- 
nile făcute de insuși Imparat căruia nu-ia fost pe plac: 1) îm- 
părţirea locuitorilor în liberi şi neliberi, fapt care putea să producă 
impresia că în provincia de curând alipită există robia, pe când 
în realitate în Basarabia în starea șerbilor se aflau numai ţigani 
de curte, 2) regulele despre desiacerea căsătoriei, necorespun- 
zător cu învățătura bisericei ortodoxe, 3) regulele despre tu- 
tela după modelul roman. 

Pe de altă parte, guvernul din centru dorea să aibă o ve- 
dere clară asupra materialului întrebuințat și de aceea a cerut 
ca să fie aratată originea fiecărui articol *). 

Această lucrare nouă a fost încredințată de generalul In- 
zov, care pe atunci stătea în fruntea administraţiei provinciei 
lui Petru Manega **), 

Petru Manega s'a născut în Muntenia în 1782. Tatăl lui, 
Vasilie, era originar din orașul Arta din Epir, 

Tânărul Manega a fost protejat de Mitropolitul Ungro-Vla- 
hiei Ignatie care l-a recomandat graiului Capodistria pentru 
serviciul de stat în Rusia, 

Numirea, însă, nu a avut loc şi Manega în 1816 se află 
printre studenţii români la Facultatea de Drept din Paris pe 
care o absolvă în 1820 cu titlul de licenţiat. 

In 1820 la Troppau Petru Manega din nou roagă pe Ca- 
podmirie de a fi primit în slujba rusească. De data aceasta Ca- 


Ar EA SSE Dreptul bizantin in Basarabia, pag. 62—64. 
**) L. A. Kasso, Petru Manega, un coditicator uitat al Basarabiei 
S-Petersburg, 1914 (ia ruseşte din „Revista Instrucțiunii Publice“, vol, 
XLIX, 1914). D. prof. un. Berechet are merit de a inlesni publicului ro- 
mânesc cunoaşterea acestui mare jurist român graţie traducerei aceste, 
monografii scrise de un eminent jurist rus, basarabean de origine. Tra- 
ducerea s'a publicat în Bucureşti in 1923. 

Vezi deasemenea — Pompiliu Eliade. Histoire de l'Esprit public en 
Roumanie I, 1905, pag. 249, 253, 264, 271. 

podistria îl trimite cu recomandaţia sa pentru lucrări juridice la 
generalul Inzov. 

Acest din urmă îi poruncește prelucrarea Codului civil pen- 
“tru Basarabia, 

Intâiu de toate Manega a prezentat o privire specială a- 
supra felului cum înțelege el dreptul local basarabean sub titlu 
de „Oservations preliminaires sur l'état de la législation en Bes- 
sarabie“, 

In consideraţiunile sale Manega expune o părere greșilă 
asupra caracterului dreptului în Moldova, crezând că ea a pri- 
mit întregul drept roman și că nu a existat în ea niciodată obi- 
ceiul pământului, 

De aceea Manega şi-a pus de scop să restabilească dreptul 
roman în toată puritatea lui și după cum în urmă singur își ca- 
lifică sarcina : s'a stăruit să îndeplinească aceasta „cu o scrupuli- 
zitate religioasă“ *), j 

„Observațiunile“ lui Manega au fost aprobate de şeful 
Departamentului Ministerului de Interne, şi autorul a fost însăr- 
cinat în 1822 cu alcătuirea Codului, 

Lucrarea a fost definitiv gata la 1825. Proectul de cod cu- 
prinde trei părţi: 1) Despre persoane, 2) despre bunuri, 3) des- 
pre obligaţii şi este scris după planul Codului lui Napoleon în 
limba franceză, deoarece Manera nu cunoștea limba rusă, Fie- 
care articol este bazat pe fragmentele dreptului lui Justinian. Codi- 
ficatorul arată care deciziune s'a luat din dreptul în vigoare şi 
ce este nou. Dreptul de moştenire a fost împrumutat pe deplin 
din Codul francez, dar la rând cu aceasta autorul propune spre 
apreciere și ordinea de succesiune a codului moldovenesc al lui 
Scarlat Calimah din 1817. In general el se conformează dreptu- 
lui roman al lui Justinian. 

Ín note explicative autorul exprimă speranța că proectul 
ve servi nu numai de călăuza judecătorilor, dar va fi și un ma- 
nual, capabil de a ridica nivelul cunoștințelor juridice în Ba- 
sarabia. 

Proectul lui Manega a fost gata în timpul administrării în 
Basarabia a contelui Voronţov care dispreţuia deosebirile acestei 


*) Projet de Code Civil pour la Bessarabie, 1824—1825, S-Pe- 
tersbourg, pag. 10, 

provincii, fiind partizan aprig al asimilării ei la celelalte gubernii 
ruse. Este aproape cert că aceasta atitudine a contelui Voron- 
tov a predestinat soarta lucrării, 

Proectul a fost tradus în limba rusă, dar rămânea fără 
mișcare la Ministerul de externe până în anul 1840, Apoi a fost 
trimis la Cancelaria Impărătească, de unde nu a mai eşit. 

Kasso caracterizează lucrarea lui Manega ca „o lucrare de 
o calitate destul de înaltă pentru vremea de atunci, în general, 
şi pentru Basarabia de atunci, în sprecial“”). 

Manega n'a intrat în serviciul statului rusesc, deși i se 
propusese acest serviciu cu gradul corespunzător cu titlul de li- 
cenţiat, 

In primii doi ani (1821—1822) el a lucrat neremunerat. La 
1830, anu! închiderei comisiunei pentru elaborarea codului, i s'a 
dat pentru răsplata muncii 600 ruble **). 

După aceasta Manega a mai stat în Basarabia timp de 10 
ani, a fost ales membru al epitropiei Bibliotecii publice din Chi- 
şinău, unde se îngrijea de comandarea cărţilor, șiîn 1840 a ple- 
cat din Rusia, Unde a plecat şi unde a murit, nu se ştie. 

In anii 1840 și 1843 instituţiunile regionale ale Basarabiei 
au ridicat din nou chestiunea elaborării Codului de legi locale. 
Chestiunea ridicată a ajuns până la Adunarea generală a Sena- 
tului Cârmuitor, dar şi aceasta iniţiativă n'a avut succes, 

Marile reforme au dat sforțărilor către codificare un avânt 
nou și puternic. 

In anul 1865 juriştii din Chişinău au horărit formarea unei 
societăţi juridice. In prima şedinţă pentru întocmirea statutelor 
ei au ajuns la concluzie că este necesară în primul rând siste- 
matizarea legilor locale, precum și obiceiurilor, privitoare la co- 
merţ. Unii din participanţi ai acestei adunări au procedat chiar 
şi la lucru. Dar societatea n'a fost autorizată, cu toată interven- 
ţia favorabilă din partea Guvernatorilor — Fanton de Veraillion, 
Baronul Velio şi Antonovici ***). 

In anul următor, 1866, nobilimea basarabeană a desemnat 
suma de 2.500 ruble pentru îndemnizarea celor ce se vor ocupa 


*) L. A. Kasso. Petru Manega, trad. Berechet, pag. 22, 
**) Ibidem, pag. 12. 
***) Egunov. Ibidem, pag. 140—141. 

cu sistematizarea dreptului local. Propunerea această a ajuns, 
pare-se până la Consiliul de Stat și totuşi a rămas fără con- 
secinţe *), 

In anul 1869 senatorul Şahmatov care revizuia regiunea 
judecătorească a Odessei a exprimat Guvernatorului basarabean 
Gangardt dorinţa de a vedea înfăptuită codificarea dreptului lo- 
cal prin atragere la lucru juriștilor de seamă din localitate. Gu- 
vernatorul a convocat şedinţa juriştilor cari au și întocmit pla- 
nul lucrărilor. Dar de data aceasta s'a pus o problemă mai în- 
gustă şi anume: a se nota ceea ce trebue exclus din cărțile lui Ar- 
menopol și Donici şi Hrisovul lui Mavrocordat, iar ceea ce ră- 
mâne spre păstrare a distribui conform tablei de materii a vol. 
X din Codul civil rus, Participanţii acestei ședințe au exprimat 
convingerea că e puţin probabil ca din tot materialul dreptului 
local să se strângă mai mult de 100 articole, pentru anexă la 
vol. X din Codul civil rus, şi că o asemenea operă poate fi ter- 
minată în 3—4 luni. Şi din această iniţiativă nimic n'a ieşit, 

Problemele codificatoare ies apoi din modă, şi Basarabia 
continuă, ca şi în trecut, a se încurca în labirintul deciziunilor 
contradictorii, dând hrana abundentă pentru lămuririle Senatului 
cari şi ele se contrazic, 


5, CARACTERISTICA SCURTĂ A CONȚINUTULUI, 


bi 

Ce conţinut aveau cărțile mai sus menţionate ale drep- 
tului local ? 

Fără că să întru în amănunte istorice asupra dreptului ro- 
mano-bizantin voi nota că în practica judecătorească a Imperiului 
bizantin se aflau colecţiuni particulare de legi. De același fel este 
şi „Prohiron“ul lui Constantin Armenopol. Acesta era un grec 
Cunoscător de legi care a trăit în veacul al XIV-lea în timpul 
domniei Impăraţilor Ion Cantacuzino şi Jon Paleolog. El a o- 
cupat postul de judecător la Fesalonic. „Prohiron“-ul este scris 
pe la anul 1345. Altă denumire a lui este Hexabiblosul, deoarece 
el se compune din 6 părți sau cărţi. La baza acestei opere este 
pus „Prohiron“-ul lui Vasile Machedoneanul. Materialul de bază 
este complectat cu regulele extrase din „Ecloga“ şi „Epanagoga“, 


*) Ibidem, pag. 140—145. 

din Bazilicale (Sipopsis) şi din alie izvoare. Hexabiblosul lui 
Armenopol a fost întrodus în viaţă în Grecia, în mod oficial, în 
anul 1830, 


In prima carte a Hexabiblosului se dau noţiuni generale de 
drept, unele elemente de precedura civilă, precum şi no- 
țiuni generale ale dreptului civil (de exemplu despre acte, despre 
convenții, despre tranzacţiuni, despre forțări şi violări, despre cei 
minori, despre puterea părintească s. a. m, d.) A doua carte 
cuprinde dreptul asupra bunurilor, A treia carte--dreptul obliga- 
ţiunilor, a patra — dreptul de familie, a cincea —-de moștenire, 
a şasă are un caracter amestecat, tratând de exemplu despre vă- 
tămare și daune şi la rând cu aceasta unele obiecte ale dreptu- 
lui penal, 

Cartea lui Armenopol, cel puţin prima ei jumătate, e scrisă 
foarte nesistematic. Așa de exemplu în cartea a Il-a, consiinţită 
dreptului asupra bunurilor, se spune despre impozite și biruri 
către stat, despre navigaţiune pe mare, despre adăpostul biseri- 
cesc, despre redarea libertăţii captivilor, despre evnubhi ș.a, m, d. 
Expunerea păstrează urmele deciziunilor concrete, practicei jude- 
cătorești a autorului. Mult mai sistematic este alcătuită a doua 
jumătate a Hexabiblosului. | 


La cartea lui Armenopol sunt alăturate două anexe: 1) legi 
de agricultură, alese din cărţile lui Justinian, și 2) diferite no- 
ţiuni juridice şi tehnice, întrebuințate în textul cărţilor. 

Câteodată în unele ediţiuni ale lui Armenopol se mai anexează 
un manual despre căsătorii, întocmit de Alexandru Span, care 
conţine amănunte referitor la definițiunea gradelor de rudenie și 
calităţi. 

În ceea ce priveşte cartea lui Donici, ea este un fel de 
călăuză particulară pentru judecători, publicată în timpui dom- 
niei lui Scarlat Calimah. Boierul Donici a întocmit un manual 
juridic, bazându-l pe Bazilicale și alte izvoare de drept greco- 
roman, sub denumirea „Colecţia scurtă de legi“. Cartea lui Do- 
nici a fost publicată în 1814, adică cu 2 ani în urmă după a- 
nexarea Basarabiei de către ruşi. Până la 1817, când a fost pus 
în vigoare Codul Calimah, ea a servit de calauză judecătorilor 
atât în Moldova, cât și în Basarabia. 

DE 


Pentru aceasta din urmă ea, după cum cu plină dreptate 
afirmă membru al Academiei Române d. Andrei Rădulescu, „a 
contribuit la păstrarea concepției juridice române, baza dreptu- 
lui nostru, şi la pastrarea unei conștiințe românești“ *). 

Cartea lui Donici nu se compune din părţi, ci are numai 
titluri, în număr de 42, în cari este expus mai mult sau mai pu- 
ţin sistematic tot dreptul civil. 

In sfârşit gramota lui Mavrocordat (1185), comparativ ne- 
voluminoasă, este Hrisovul dat de gospodarul moldovean Mavro- 
cordat. El tratează următoarele obiecte : amenajarea moșiilor do- 
nate, viilor și locurilor sub case, vânzări, schimbări, amanetare, 
despre moșiile mănăstirești, reguli despre ţigani şi acele persoane 
cari fiind de origine moldoveni s'au amestecat prin însurare și 
măritișul cu ţigani, și despre alte materii. Toate aceste obiecte 
sunt indicate în titlul și caracterizează conţinutul Hrisovului. In 
fond însă chestiunea principală de care se ocupa Hrisovul este 
chestiunea regulării situației juridice a rezeșilor şi dreptului de 
a răscumpăra loturile rezeșești la vânzarea lor în termen de 
6 luni. 

Armenopol şi Donici câteodată se contrazic. Un exemplu 
de aceasta a indicat Şimanovschi. Armenopol, referitor la 'pro- 
cente dă diferite norme (dela 4 până la 10 anual). Cuantumul 
cel mai mare (10%) e stabilit la el numai pentru acele cazuri, 
unde plata datoriei este legată cu un risc mare care există de 
pildă în împrumuturile marinarilor. 

Donici recunoaşte ca cuantumul procentelor legale 12%. , 
Numai în caz de urmărirea procentelor prin judecată norma e 
scăzută, anume de 10%/„. Probabil că diferenţa între ele este con- 
diționată de deosebirea mediului social în care ambele monu- 
mente despărțite prin câte-va veacuri, se alcătuiau. 

Desacorduri între ambele codice sunt destul de dese. Pen- 
tru exemplu voi indica deciziunile cărţii lui Armenopol despre 
„ipovol“ (partea soţiei după mortea soţului în averea lui care 
parte se considera de 1/3 de dotă) şi „feoritronul“ (cadoul soţiei 
în cinstea virginalităţii ei în cuantumul determinat: 6 monede la 
fiecare funt de aur din dota). 


*) „Juristul Andronache Donici“, Bucureşti. 1930. pag. 28. 

La Donici regulele ipovolului sunt mult mai scurte, Ipovolul 
în lipsa definiţiei lui la căsătorie se socotește de !/, din averea 
soţului, nu dotei, dacă aceasta avere a fost mai mică de dotă. 
Prin aceasta se lărgea libertatea judecătorului în determinarea 
cuantumului, 

De altă parte la Donici nu se pomenește de loc „feoritro- 
nul“ care probabil nu a fost în uz în Moldova, 


6. LITERATURA JURIDICĂ. 


Trec la chestiunea ce atitudine a luat şi cum a apreciat iz- 
voarele dreptului civil din Basarabia literatura juridică ? 

Pentru prima oară, lumina mai mult sau mai puţin clară 
asupra dreptului civil în Basarabia, a dat adiunct-magistru al 
Institutului Superior Juridic din Odessa, Linovschi, în anul 1842 *) 
În adunarea solemnă a Institutului, la 21 Iunie 1842, el a 
rostit un discurs despre legi locale basarabene în care între 
altele a spus: „Despre legile basarabene, se poate spune tot a- 
ceiași ca și despre gospodăria Basarabiei, Solul este abundent și 
productiv, dar nu există numărul suficient de mâini pentru cul- 
tivarea lui“. Linovschi exprimă speranţa că lipsa de activitate ju- 
ridică va înceta şi se va schimba prin cercetarea dreptului basa- 
rabean. 

Aceasta speranță rămânea mult timp zadarnică. Autorii 
posteriori se mulțumeau cu împrumutarea faptelor și luminărei 
chestiunii despre dreptul basarabean la izvorul de mai sus, Așa 
au făcut Danevschi **), Mihailov ***) şi Pahman ****). 

Un folos însemnat au adus cercetării dreptului basarabean 
Cohmanschi *****) care a adunat cazurile din practica judecă- 
torească locală și mai ales Egunov ******) 


*) Despre legile locale basarabene, Odessa. 

**) Despre izvoarele legilor locale, 1857. 

***) Cursul legilor locale, 1860. 

****) Istoria codificării dreptului civil, vol. II, pag, 462—475. 

***e*) Colecţia hotăririlor judecătorești în chestiunile dreptului 
local, 1868, şi Chestiunile dreptului civil şi procedurei civile în practică 
de apel, Chişinău, 1875. 

***%**) Legile civile locale ale Basarabiei, 1881, şi Colecţia legiui- 
rilor locale din Basarabia cu privire la dreptul civil, 2 ediț., S.-Pet 
1882, 

Egunov a fost cel dintâiu autor care, după Linovschi, a 
supus dreptul local cercetării mai mult sau mai puţin amănun- 
tite; Cartea lui a “fost rezultatul lucrărilor comisiunii din anul 
1869, însărcinate cu studierea dreptului local, Autorul a exami- 
nat acest drept și l-a comparat cu dreptul rusesc, 

Deși el a dat dreptului basarabean o atenţiune deosebită, 
nu-l aprecia mult, 


A. N. Egunov, jurist basarabean 
(Din col. fotogr, D-lui M, Poliak) 


Cu ocazia redării greşite a părerilor lui în presă, el sa 
văzut silit a se pronunţa în chestia dreptului local, ne cruțând 
epitete în adresa lui, El a arătat un şir întreg de dispoziţiuni 
din acest drept cari sunt lipsite de sens, contradictorii etc, 

După cum s'a constatat mai târziu o parte din aceste e- 
xemple se atribue relei traduceri, iar altă parte a fost o conse- 
cință a proastei înțelegeri a textului din partea autorului însuși”). 


*) Kasso. Dreptul bizantin în Basarabia, 1907 (în limba rusă), 
pag. 46—47 şi 65. 

După Egunov vine Şimanovschi”). El se afla în postul de 
vice-preşedinte al Societăţii juridice din Odessa. Aceasta socie- 
tate se interesa de dreptul basarabean pe deaproape, deoarece 
pentru apel afacerile judiciare se înaintau de Tribunalul Basara- 
bean Curţii de Apel din Odessa („Sudebnaia Palata“). Aceasta 
Curte influența asupra practicei locale judiciare. - 

Şimanovschi a încercat să lămurească de o parte chestiu- 
nile gererale ale dreptului local, şi de altă parte cele mai inte- 
resante cazuri din practica judiciară. Contrar opiniei răspândite 
pe atunci printre jurişti basarabeni, autorul este de părere că în 
caz de insuficienţă a legilor locale, litigiul se rezolvă nu după 
sensul general al legilor locale, ci după legile ruse (pag. 31—34). 

Autorul este de părere că dreptul local se aplică tuturor 
locuitorilor Basarabiei, nu numai moldovenilor (pag. 35—39), că 
obiceiul nu este izvorul greptului local basarabean (pag. 53), că 
cartea lui Donici nu poate servi de călăuză, deoarece este pu- 
blicată mai târziu de anexare (pag. 63) etc. 

Ultima chestiune pe care o atinge Şimanovschi este: ce e 
de făcut cu legile basarabene în viitorul cod civil al Rusiei? 

Împreună cu Egunov el susţine că trăsăturile bune ale 
dreptului local, de &xemplu lipsa de diferenţă între bunurile pa- 
trimoniale și agonisite, succesiunea egală pentru copii de sexul 
masculin și femenin, asigurarea dotei soției ș, a. m. d., merită a 
fi introduse, ca reguli generale, în codul rusesc pentru întreaga 
Rusie. Altele particularităţi juridice locale trebuesc să fie păs- 
trate în codul rusesc în calitate de articole speciale și note. 

Cu date statistice autorul tinde a dovedi că dreptul local 
regulează vieața locală în genere şi practica judiciară în deosebi 
într'o măsură neînsemnată. ` . 

Distinsul avocat O, Pergament a publicat o cercetare juri- 
dică sub titlu: „Dota după dreptul local basarabean“ **), o schiță 
generală „Despre aplicarea legilor locale lui Armenopol și Do- 


nici“ ***) şi „Chestiunile contradictorii ale dreptului basara- 
bean ****). 


*) Despre legile locale ale Basarabiel, 1837. 
**) Odessa, 1901. 

+*+) S -Petersburg, 1905, 

*+42) 1905, 

In schița de mai sus autorul demonstrează că cărţile lui 
Armenopul şi Donici nu au fost altceva, decât compilaţii şi se 
aplicau la rând cu celelalte monumente ale dreptului bizantin, de 
preferință cu Bazilicale. Prin urmare ele au fost obligatorii în 
judecăţi numai pe măsură ce exprimau autentic normele dreptu- 
lui bizantin (pag. 25) *). Practica judecătorească a consfințit acest 
mod de verificare a textelor dreptului local basarabean. 


O. Ia. Pergament, avocat, deputat ai Dumei de Stat 
(Din coll. fot. D-lui M. Poliak) 


In chestiunea asupra raporturilor între dreptul rusesc uni- 
versal şi dreptul basarabean local, autorul împărtășește părerea 
că nelămuririle și contrazicerile legilor locale se rezolvă pe baza 
spiritului general al legilor locale și numai în caz de deplină în- 
suficienţă a legilor locale (de exemplu în lipsa institutului respec- 
tiv juridic) pot să fie aplicate legile ruse (pag. 31), 


*) Kasso ii reproşează că in contradicţie cu concluziile sale proprii, 
studiind dota în dreptul basarabean,el nu a ştiut să rămână în cadrul 
dreptului bizantin, ci a invocat dreptul roman. „Dreptul bizantin”, pag. 
17, nota 6, 

El se interesează, dacă dreptul local se referă la statutul 
personal, adică dacă se aplică basarabenilor și în afară de teri- 
toriul Basarabiei sau nu, și vine la concluzie negativă: dreptul 
basarabean este aplicabil numai pe teritoriul basarabean și nu- 
mai basarabenilor de origine sau stabiliți în Basarabia. 

Stăruinţele lui O, Pergament de a arăta calea adevărată în 
aplicarea legilor locale basarabene au fost duse mai departe de 
profesorul universitar și fost ministru de instrucţie publică în 
Rusia Kasso care a publicat în 1907 lucrarea sa: “Dreptul bi- 
zantin in Basarabia“. 


L, A. Kasso, profesor universitar, ministru 
(Dia coll. fot, D-lui M, Poliak) 


Aceasta operă este fundamentală în sensul adevărat al cu- 
vântului, Originea, volumul și însemnătatea dreptului se lumi- 
nează în ea cu o maiestrie minunată, Soarta dreptului local se 
expune în amănunte, 

Fără nici o îndoială aceasta lucrare ar fi avut o înrâurire 
enormă asupra practicei judecătorești, dacă nu ar fi fost publi- 
cată abia cu câțiva ani înainte de războiu, 


VIAŢA BASARABIEI 23 


Autorul începe expunerea sa cu lămurirea chestiunei despre 
receptiunea dreptului bizantin în Moldova, în mod critic apre- 
ciază știrea, data de Dim. Cantemir, cum că gospodarul Alexandru 
cel Bun odată cu primirea puterei ar fi primit și Bazilicale. Prin 
note și referințe interesante autorul dovedește imposibilitatea a- 
cestui fapt. 

: Colecția de legi, primită de Alexandru cel Bun, a fost pro- 
babil o colecție de legi de origine bizantină; putea să fie „No- 
mocanon“ (pag. 19—20). In Muntenia și în Moldova se aplica 
exclusiv obiceiul pământului până în jumătatea secolului al XVIII 
(pag. 22). In a doua jumătate a acestui secol mai întâiu în Mun- 
tenia, unde influenţa grecească a fost mai tare, şi apoi în Mol- 
dova găsim hotărâri judiciare, bazate pe cartea lui Armenopol. 

La începutul veacului al XIX dreptul moldovean se com- 
punea din obiceiurile pământului și practică judecătorească 
care în lipsa normelor de dreptle sustrăgea din colecţiile de legi 
bizantine (pag. 33). 

Autorul dă o caracteristică foarte clară a practicei judecă- 
torești din Basarabia care mult timp denatura sensul dreptului 
basarabean și recurgea la dreptul rusesc universal, pe când era 
obligată a se călăuzi de spiritul comun al legilor locale (pag. 50 
s. u.). Adeseori se abateau dela drumul drept și juriștii locali 
(pas. 65). 

Tot condeiului acestui autor aparţine şi o altă lucrare mai 
sus menţionată despre Petru Manega. - 

In sfârșit a mai apărut înainte de războiu în compunerea 
„Dicţionarului nou enciclopedic“ al lui Brokhaus și Efron (vol. VI) 
un articol sub denumirea „Dreptul local basarabean“, autorul lui 
fiind Gheorghe Ghins, actualmente profesor la Universitatea din 
Harbin (China), 


7. SOARTA DEFINITIVĂ, 


După Unire dreptul civil basarabean a rămas în vigoare. 
Instanţele judecătorești îl aplicau. Sensul lui adevărat a fost pe 
deplin restabilit *), 


*) Vezi, de exemplu, decizia civilă a Curţii de Apel Chişinău 
No. 178 din 13 Decembrie 1922 in revista „Cuvântul Dreptăţii“, din 1923, 
No. 3, pag. 29—30. 

Mult a contribuit la cunoașterea dreptului local basarabean 
d. Vespasian Erbiceanu care în scop de a ajuta practica jude- 
cătorească a publicat cu cheltuiala Secretariatului General de 
Justiţie din Basarabia în 1921 un volum de legi basarabene, a- 
daugând la aceasta și o expunere largă întroductivă. 

Este foarte interesant că locul central al acestei cărți îl 
ocupă extrasele și notele lui Egunov, un jurist din Chişinău mai 
sus menţionat, care nefiind printre estimatori ai dreptului local 
basarabean, a ajutat desvoltarea firească a dreptului din Basa- 
rabia în instanţele judecătorești mai mult ca oricine, 

Dreptul local basarabean își ia sfărșit la 1 lunie 1928, când 
din motivul desăvârșirei unităţii naționale Codul civil al Româ- 
niei a fost extins şi asupra Basarabiei, 

Au rămas în vigoare numai câteva dispoziţii anterioare, ca 
de exemplu dreptul de moştenire al soțului supravieţuitor, el 
fiind superior regulelor corespunzătoare din Codul civil. 

D, C, A. Spulber, profesor la Universitatea din Cernăuţi, 
în preţioasa sa lucrare asupra cărții de legi „Ecloga“ combate 
vehement aceasta măsură legislativă. Graţie faptului că a fost 
abrogată cartea lui Donici care cuprindea într'altele și dispozi- 
ţiunile din Ecloga, a murit insăși Ecloga. 

Cu aceasta ocazie d. Spulber scrie: „Saracă Ecloga, saracul 
drept bizantin“, 

„Sub drapelul... unificaţiei dreptului vanitatea unui ministru 
care visa statuia de reformator“, susținută de servilitatea jurişti- 
lor din anturajul lui şi complezenta unor magistrați locali cari 
cu greu se familiarizau cu acest drept, a avut curaj de a se 
isprăvi cu dreptul bizantin. 

Nimeni din ei nu s'a gândit că sentimentul naţional ar fi 
în deajuns satisfăcut, dacă în locul dreptului rusesc ar fi pus 
dreptul român, și „ca culme, tocmai în numele spiritului latin și 
dreptului latin a fost ucis dreptul latin, și nu numai latin, ci și 
naţional, recepţia lui datându-se din multe „secole“ *). 

Inţelegem sentimentul de indignare din partea unui profund 
admirator al dreptului bizantin faţă de barbaria comisă, cu atât 


*) L'Eclogue, des lIsauriens. Texte. Traduction. Histoire, Cer- 
năutzi, 1929, pag. 150—151. 

"mai mult că codul Napoleon din punct de vedere al cerinţelor 
timpului și în comparaţie cu alte coduri noui (german şi elve- 
$ian) este în destul de înapoiat. 

Insă trebue să găsim o mângâiere în faptul că dacă drep- 
tul local basarabean a murit cam brusc şi absurd, prin aceasta 
“s'a înfăptuit o nivelare juridică naţională, independent dacă bună 
“sau proastă, care ne va înlesni, să sperăm, în viitor graţia efor- 
turilor comune, căutarea accentuată a unor forme juridice noui, 
mai perfecte, şi înflorirea găndirei juridice naţionale, 


Alexandru V. Boldur, 
Profesor la Facultatea de Teologie 
din Chişinău 


CUGETĂRI 
de B. P. Hasdeu 


Omul, ce-și iubește țara cu adevăratul dor, 
Nu-i pasă de lutul țării, ci de al țării viitor 
* 


lubirea este unicul raport dintre făptură și Dumnezeu, 
* 


Un individ, fie cât de genial, e om mare numai atunci, când 
ajunge a fi prizma tuturora; numai atunci, când o întreagă so- 
'cietate, cu toate ale sale, se simte oglindită într'ânsul, se recu- 
noaște într'ânsul, într'ânsul se iubește pe sine. Intr'un cap—chin- 
tesența a mii da capete; toate sufletele — într'un suflet. In bine 
și chiar în rău, o neputincioasă multiplicitate a poporului devine 
astfel o formidabilă unitate prin omul cel mare și, devenind o 
formidabilă unitate, poate să meargă înainte, 

* 

Pentru cine vrea, în puţin timp și din nimica se fac multe 

și mari, 


Il mondo va da se 


Lumea merge singură : 
Daţi-i bună pace! 
Propășirea-i sigură, 
Totul se preface. 


Că vor fi și jertfe'n mers, — 


Lucru nu vă sperie, 
Căci în vechiul univers 
Toate merg în serie ! 


Cine suie scările, 
Trebue să coboare ! 
Ș'apoi înălțările 

Nu's chiar pân'la soare. 


lar, în schimb, căderile 
Au hotar pământul : 
Alinând durerile, 

El ne dă mormântul. 


Din porunca Domnului, 
S'a mișcat zefirul 

Și din bezna somnului 
Viaţa-și toarce firul. 


După legile divine, 
Ce-i haos, să năruie ; 
intre rău şi intre bine 
Lupta veșnic stăruie. 


Azi se'nalță răul sus, 
Cerul se cutremură ; 
Mâine învie lisus 

Și Satana tremură. 


De o mână aprigă 
Lumea se conduce. 
Viaţa-i ca o fabrică, 
Mistuind, produce. 


Nu e nici o pierdere: 

Ce e bun, rămâne; 

Iar ce-i rău, prin fierbere, 
Va fi bun ca mâine. 


Pan. Halippa 


Mânia Lui Dumnezeu 

CLIPE DIN TRAIUL MOLDOVENILOR BASARABENI 

— Stratan Grigore, spune lecţia ! porunci Alexandru Ivanovici 
celui mai bun elev din clasă. 

Alexandru Ivanovici, după pronume Bâltoagă eră învăţăto- 
rul şcoalei, moldovean din jud. O-i. Şcoala încă era sub "Ruși. 
Și în limba rusească sună mai frumos, când şcolarii şi chiar ori- 
şicine din cunoscuți îi ziceau învățătorului „Alexandru Ivănovici“ 
și nu „Domnul Invăţător”. 

Grişa — așa î-l alintau pe ruseşti părinții şi şcolarii — s'a 
sculat voinicește din bancă, a tușit odată sănătos ca să-și dreagă 
glasul şi începu liniștit: 

— De multe ori, când plouă tare, vedem, cum scapără în 
nour o scântee iute de tot. Apoi trăsneşte, tună. 

Elevul se opri o clipă. Lecţia întradevăr era foarte grea. 
Două zile în urmă, când le-a dat'o, învățătorul a fost nevoit să 
le-o explice şi pe limba moldovenească (atunci nu se spunea ro- 
mânească) că să fie înțeles mai bine, deși inspectorul rus era în 
contra acestei metode de predare în şcoală. 

— Această scântee, cu o putere încă nemăsurată de mintea 
omului, lovește în pământ. 

Elevii sunt din ultima clasă a şcoalei primare ruseşti, cu 
şase ani de studii. Și cu tot acest timp îndelungat, elevii nu 
știau bine rusește şi nu puteau expune lecţia prin cuvinte proprii, 
în afară de carte. 

In aceeași clasă — o câmeră curată şi sfiit — mai era 
o secție de elevi, cu un an mai jos, pe care-i învăța tot Bâltoagă. 
Lecția despre electricitate îi atrase şi pe aceştia, deşi erau ocu- 
pați cu alt obiect de studii. 

— Țineți în minte toate acestea. Să spuneți și acasă la cei, 
care nu ştiu și în totdeauna să făceți așa, cum ne învaţă lecţia de 
astăzi. Dar să ştiţi, că peste câteva zile o să repetăm lecţia şi 
cine va uita-o, vai de pielea lui!... 

In clasă se făcuse o tăcere mormântală. Lui Bâltoagă îi 
plăcea mult misiunea de învățător. Işi iubea clasa. Dar şcolarii 
îl ascultau mai mult din frică, pentru că-i bătea pe cei vinovaţi 
uneori, când îi venea harțagul. 

Acuma era momentul să le mai spună multe încă despre 
fulger și trăsnet. Doar cunoștea foarte bine părerile greșite ale 
sătenilor despre aceste manifestări cerești. 

Ar fi vrut să lovească în obiceiurile şi credinţele întunecate, 
care s'au întărit cu timpul şi au cuprins sufletul moldoveanului, 
ca o boală moştenită. 

Prin ce să străbaţi întunerecul, dacă nu prin școală? Șco- 
larul este ca şi un boj de ceară, din care poţi face figuri dorite. 
Și nu numai că pregăteşti un om nou pentru viaţă, dar prin 
copii se poate înrăuri şi asupra părinților. De aceea învățătorul 
când avea prilej, le tot amintea elevilor să spună şi acasă din 
cele învățate la şcoală. 

Dar un gând i-a trecut acuma, cå o săgeată prin cap. Işi 
aminteşte de pățania unui coleg din vecinătate Acesta făcuse cu 
elevii o lecţie despre învârtirea pământului împrejurul soarelui. 
Le explicase elevilor de ce avem zi și noapte, iarnă şi vară. Ele- 
vilor li s'a părut această lecţie prea minunată şi au povestit-o 
celor de acasă. 

Și într'o zi părinții au venit la învățător ţinându-l de rău 
că de ce umple capul copiilor cu năzdrăvănii ! 

Și Bâltoagă n'a mai adăogat nimic lå lecţie. 

* e + 

Luna lui Maiu venise cu ploi torențiale. Anul trecut fusese 
o secetă cumplită. Şi numai pământurile prea hrănitoare ale Ba- 
sarabiei de mijloc au putut să mai dea ceva recoltă... 

Acuma grânele de toamnă creşteau, văzând cu ochii. Şesu- 
rile erau pline de iarbă. In păduri iarbă de cosit. Copacii abia 
se scuturaseră de floare. Viile făgăduiau vin mult, dar trebuiau 
legate. Semănatul de primăvară stetea locului din cauza ploilor. 

Și uitați-vă, atâtea serbători! Paştele în Maiu !... 

In săptămâna Paștelui aproape nici într'o zi nu se lucrează. 

— Până când să aşteptăm, mamă ? Se certa Grişa cu mamă- 
sa, o bătrână de 70 de ani, care părea mult mai tânără şi sănă- 
toasă, încât încă nu renunțase de a conduce în gospodărie. 

Sunt femei de acestea multe printre moldovence. Nasc câte 
12 copii, însă soarta le fereşte de boli. Sunt harnice la lucru dar 
cred în toate superstiţiile şi obiceiurile băbești, moştenite din 
neam în neam. 

— Am petrecut Prohoadele, mamă. Acuma spui, că joia nu 
se lucreaze până la Ispas. Buruenele cresc. Ne-a cântd cristeiul 
în ogoare... 

— Da, dragul mamei, nu se lucrează. laca Costache Trii- 
boi s'a dus la arat joia trecută și i-a pierit un cal. 

Așa-i ? Da lonaș Talpă ? S'a dus la arat în ziua Prohoa- 
delor. Aşa-i, că i-a detunat Dumnezeu boii? 

Şi multe alte fapte i-a înşirat lui Grişa mamă-sa. Insă 
faptele acestea erau convingătoare numai pentru acela, care crede 
în ele. 

Grişa a fost în război ca soldat în armata rusească. A tre- 
cut şi prin revoluție. Şi în capul lui părea că nu mai erau atâ- 
tea credinți bàbeşti. 

— Mâine joi, poimâne plouă... Când dracul să mai lucrezi, 
mamă? intârzie semănatul. Măta ai trăit în alte vremuri. Nu era 
atâta grijă. Nu erau atâtea cheltueli. Munca se plătea bine. Da- 
turile erau mici, - 

Și Grișa nu a ascultat de mamă-sa. A doua zi dis-de-dimi- 
neață a plecat la arat, deşi era joi. Au plecat şi alți săteni la 
munca câmpului 

Ziua se vădia minunată. Soarele se ridicase abia de o pră- 
jină, însă căldura era mare, ca vara, 

Nouraşi trandafirii se ridicau de pe pământ spre soare, aş- 
ternându-se în aer, ca o năframă de mătasă subțire, periind trep- 
tât-treptat. 

— Hai, Doamne ajută! îşi face o cruce Grigore Stratan şi 
strigă la cei doi cai slăbuţi, care trăgeau plugul. 

Pe dinaintea cailor, din iarba verde se ridică din când în 
când câte o ciocârlie. 

Spre amiază timpul se schimbă pe neaşteptate. Când Grișa 
a deshămat caii pentru popas, observă că de la apus se aştern 
pe ceri în formă de mături albicioase nişte nouraşi subțiri şi 
ffumoşi. Ogorul era pe muchia celui mai înalt deal, încât puteai 
vedea foarte departe. 

La coada acestor nourași subțiri se ridică de după dealuri, 
tot måi sus și parcă din ce în ce tot mai repede, o grămadă de 
nouri groși, care cuprindea toată latura cerului de la apus. 

— Iară ploae ? se întreba în gând țăranul și în supărarca 
mare, ce-i clocotea în suflet, par 'că ar fi fost gata să ia de 
piept puterea nevăzută care deslânțue ploile, taman când nu e ne- 
voe de ele, pe pământ. Dar tot atunci s'a resemnat. 

Cât ai clipi un vânt năprasnic se stârni dinspre apus, pus- 
tiind vijelios peste ogoare valuri umede și reci. Ca la o comandă 
un pâlc de nori mai negri decât mangalul se îndeasă în linie 
dreaptă de la o margine a cerului până la alta 

Un fulger orbitor spintecă grămada de nouri, de sus până 
la pământ şi se risipi întrun snop de făşii de foc. Urmă o de- 
tunătură surdă ploaia era încă departe — care umplu văile, și se 
isbi în coastele dealurilor răsbubuind până hăt departe. Apoi se 
făcu o linişte, o linişte îngrozitoare, care nu se ştie ce taine as- 
cunde. Vântul încetase şi el. 

— Doamne, păzeşti-ne, își face cruce mama lui Grișa, aler- 
gând prin curte după nişte pui de găină, câre trebuiau închişi 
înainte de ploaie. 

Maş duce să-l chem åcasă pe. Grişa, oftează Mărioara, ne- 
vasta plugarului. 

-— Să te prindă ploaiă ? Se rostește la eå soacră-sa. 

Las'că vine el. Par'că ară aci, lângă sat... 

O altă scântee orbeşte pe femei şi o detunătură încă mai 
apropiată şi mai grozavă răsună de după dealuri și le asurzeşte. 

Picături de ploaie — mari și repezi — cad tot mai des. 

Tunetul nu se mai mântue. Nourii par'că fierb. 

Stratan întradevăr se grăbea să fugă acasă. Scoase plugul 
din brazdă şi ținându.l de un corn alungă caii spre căruță, 

Peste o jumătate de ceas dealul era plin de lume. Unii ve- 
niau, alții se duceau spre locul pacostei. Grișa şi caii au fost u- 
ciși de trăsnet. 

'— Mânia lui Dumnezeu! Șoptea și se tânguia toată lumea. 
Ne bate Dumnezeu pentru păcate... 
Teodor Vicol 

Cinişeuţi, 1932 


Din lumea de altădată 


L. j 
MURMURUL TALĂNGII 


Ce svon să fie?... De departe vine, 
De undeva din lumea de miraje, 

(Poate din dealal care stă de straje) 
Un svon perdut, o ploae de suspine, 


Ca fâşiirea valului pe plaje... 

... Și picurări de sonuri cristaline 

Se sfarmä-acum domol în ritmuri line 
Și pică 'n inimi picături de vraje... 


... Iar de pe deal, ca niște mușuroae, 
Revarsă 'n vale şi se desfășoară 
Și umple satu 'npestrițata turmă... 


Pe când ciobanul, în cojoc de oae, 
Invăluit în pulbere ușoară, 
O mână 'ncet cu fluerul din urmă. 


II. 
IN VRAJA FLUERULUI 
` — VIZIUNE — 
Si `n fluerul ciobanului răsună 
Un dor nestins ce vâjie și plânge 
Cu picături de lacrimi și de sânge, 
Cu scăpărări de fulgere 'n furtună. 


VIAŢA BASARABIEI 


„..Și `n ceața vremurilor se răsfrânge 
Și mișună pe razele de lună 

O lume mai duioasă şi mai bună 

Ce supt umbrar de celină se strânge... 


Și o horă mută 'nconjură umbrarul, 
Și lăutarul dealtădată cântă, 
lar cobza bâzăește ca bondarul... 


... Si iată şi-o fantomă de cetate, 
Cu turnuri și cu ziduri măcinate, 
Cu umbre de străjeri ce se frământă... 


III. 


Și cântecul se 'nalță către lună, 
Când viforos sau tainic din vioară, 
Când în cuvinte ce din gură sboară : 
„Și verde și iar verde de-o alună !“ 


„Și verde și iar verde sălcioară.... 

Of, maică-maiculiță, mă omoară !* 

— „Și cine, maică, stă să te răpună, 
Jăratecul ia inimă să-ţi pună?“ 

— „O mândră cu ochi blânzi de căprioară. . . “ 
... Şi trage lăutarul din vioară ! 


... Dar fluerul se stinse fără veste 
Si se topiră în văzduh, ca fumul, 
Nălucile din lumea din poveste... 


lar turma de oi blânde şi mioare 
Ce adineaurea umplură drumnl, 
„Se mistuesc în pulberea de soare. 


Donar Munteanu 


Regiunile naturale la Răsărit de Prut 


1. Introducere 


O 'regiune naturală se caracterizează prin una sau mai multe 
trăsături specifice, cari se constată în cuprinsul acelei regiuni. Cea 
mai simplă şi cea mai mică regiune naturală este acea legată de o 
simplă aşezare omeneaseă — de sat. Satul este prima organizaţie 
socială şi morală în legătură cu o mică regiune naturală: cu o văl- 
cea, un hârtop, un deal, un munte, un plai, etc. Satul este expo- 
nentul micei regiuni naturale încă din vremurile străvechi, cu toate 
-că el este rezultatul vieţei agricole. Chiar însuşi numirile satelor a- 
desea arată caracterele specifice ale regiunei naturale, cuprinsă în 
limitele moşiei satului: Pietroasa, Larga, Jilava, Bălteni, Hârtop 
Mare, etc., erc.; toate aceste numiri precizează bine particularităţile 
moşiei, stăpânită de sat. 

De fapt nu chiar satul este o regiune naturală, ci moșia så- 
tului, aşa cum a fost ea hotărnicită din bătrâni. Hotarul moşiei sa- 
tului era şi hotarul unei regiuni naturale. Şi când acum 200—700 
ani moşia se împărțea în jireabii — se ţinea socoteală tocmai de 
caracterele specifice ale regiunei. Stăpânirea unui jude, sau vatman, 
ori cneaz, ori judec nu trecea de graniţele regiunei naturale ce apar- 
ţinea satului. 

A doua regiune naturală ca mărime este ocolul, care la înce- 
put întrunea multe moşii, aşezate fie într'aceiaş vale mare, fie pe a- 
celaş munte mare sau deal mare, fie în basinul aceluiaş rău. Ocoa- 
lele, aşa cum ele se înjghebase de demult în legătură cu condiţiile 
naturale, erau regiuni naturale mai mari. 

A treia regiune naturală şi mai mare este ținutul, care repre- 
zintă mai multe ocoale la un loc şi cari aveau aceiaşi capitală, ce 
reprezinta centrul activităţii sociale în legătură cu condiţiile naturale 
şi cu drumurile comerciale. 

In sfârşit a 4-a regiune naturală ca mărime a fost fara, care 
reprezintă o reunire a câtorva ocoale *) sau ţinuturi, legate printr'o a- 


*) Uneori un sigur ocol. 

ceiaşi particularitate naturalistică: o ţară era ori basinul unui rău 
mai mare, ori o câmpie mare sau o regiune de codru, ori alt ceva. 

Or ce popor colonizând un teritoriu se organiza după sate 
(moşii), ocoale, ţinuturi şi ţări,*) cari erâu mai mult sau mai pu- 
-țin regiuni naturale. lar aceste regiuni naturale se caracterizau prin 
particularităţi de ordin orografic, ori hidrografic, ori climatic, sau 
fizico-geogratic în general. 

In terminologia geografică regiunile naturale se cunosc sub 
numele de: vale, deal şi munte — ca forme orogratfice, câmpie, pă- 
dure, codru, baltă şi pustiu — ca forme fizico-geografice generale. 
De acestea din urmă ne vom ocupa, adică ne vom ocupa de acele 
regiuni de câmpie, codru, baltă şi păduri, cari au fost privite ca 
„țări“ chiar şi de colonizatorii primitivi şi pot fi privite şi azi ca 
regiuni naturale bine individualizate. 


* 
* + 


Cari sânt regiunile naturale ale aşa zisei „Basarabia“ ? Cari 
sânt regiunile naturale ale țării noastre în general ? 

Lumea noastră ştiinţifică de mult se ocupă de chestiunea îm- 
părțirei țării noastre după regiuni naturale. De mult cunoscuta îm- 
părțire a țării în aşa zisele „provincii surori“ — Banat, Crişana, 
Maramureş, Transilvania, Bucovina, Moldova, Basarabia, Muntenia, 
Oltenia şi Dobrogea este un anahronizm, în cazul cel mai bun, o 
greşală, care poate fi explicată şi justificată numai prin fenomenul 
stăruinţei popoarelor vecine de a ne cotropi mai mult sau mai pu- 
țin țara. Ele sunt rezultatul forțelor extèrne. Nici una din aceste pro- 
vincii nu prezintă o omogenitate de ordin naturalistic sau cultural, 
ori economico-social. Muntenia şi Basarabia prezintă chiar numiri 
cu totul nepotrivite, căci de pildă, în Muntenia tocmai munții a- 
proape lipsesc. cu totul: ei ocupă doar marginea neînsemnată a pro- 
vinciei, restul provinciei prezentând un şes foarte întins, lipsit chiar 
şi de dealuri. Tot aşa este şi cu provincia Basarabiei, căreia i s'a 
dat acest nume ce nu-i aparţinea niciodată şi care era numele câm- 
piilor cu relief plan, ce se întind în lungul Dunării dela Turnu Se- 
verin până la Vâlcov, şi mai departe spre Răsărit pân la Bug sau 
Nipru. „Provincia Basarabia“ exista numai ca o unitate adminis- 


*) Țarah în limba aluno-osetică înseamnă regiune cultivabilă, câm- 
pie, iar ţaran în limba mongolă (calmucă) inseamnă om aşezat, nenomad. 

trativă, în urma unui „ucaz” (rescript) al Imperatului Alexandru I 
al Rustei din 1812. 

Cea mai raţională împărţire a ţării ar fi după regiuni aşa ca 
fiecare regiune să prezinte o omogenitate pe tot întinsul ei în ce 
priveşte toate caracterele naturale de ordin orohidrogratic, botanic, 
zoologic, climatic şi edafic (adică agrogeologic). Intr'o asemenea re- 
giune naturală se aplică aceleaşi metode. de cultură, iar populaţia 
are aceleaşi nevoi şi aceleaşi îndeletniciri; se creiază deci aceiaşi 
viaţă culturală şi economică-socială. 

Omogenitatea fiecărei regiuni naturale trebuie să se manifeste 
pentru majoritatea caracterelor principale naturale de ordin orohi 
drografic, hidrogeologic, botanic, zoologic, climatic, edafic, altfel ele 
nu vor mai fi regiuni naturale, ci regiuni artificial creiate fie ştiin- 
tific fie pe cale politică. Nu pot fi luate în considerare caractere de 
ordin economic ori cultural ori istoric, de oarece aceste caractere se 
creiază de om în legătură cu condiţiile naturale ale regiunei, deci 
pot fi oricând modificate după trebuinţi şi dorinţi. 

S'au făcut mai multe încercări de a împărţi ţara după regiuni 
naturale. Aceste încercări însă urmăreau mai mult scopuri ştiinţifice 
abstracte sau industriale comerciale, agricole, culturale, profesionale, 
etc. Aceste încercări au urmărit numai aplicarea unor anumite prin- 
cipii de ordin teoretic. Ele deci nu dau o icoană fidelă a realităţei, 
aşa cum ea se prezintă în natură; ele ne-au dat doar numai o 
schemă a dezvoltărei unui anumit caracter particular în natură. 

Aşa este încercarea d-lui Gr. Antipa de a împărţi ţara în 
zone caracterizate prin fauna peştilor. Aşa este împărţirea ţării după 
zonele naturale de soluri (pământuri), dată de G. Murgoci, Treitz, 
Pancov. Mai există o sumedenie de scheme după caractere agricole, 
technice, entografice şi aşa mai departe. Toate au rămas ca frumoase 
scheme mai mult sau mai puţin reuşite şi întemeiate ştiinţific, dar 
cari pân acuma nici n'au putut intra în conştiinţa masselor intelec- 
tuale, agricole şi muncitoreşti ale ţării şi se pare, nici nu vor pu- 
tea fi acceptate de aceste masse ca scheme universale. 

Schemele cele mai reuşite au fost propuse de botanişti, cari 
s'au călăuzit de principiul desvoltărei asociaţilor floristice. Acest 
principiu este din cele mai sigure, fiindcă flora uuei regiuni se des- 
voltă în legătură cu totalitatea condiţiilor date de climă, orohidro- 

grafie, edafie (agrogeologie). Schemele propuse de botanişiii Gre- 
cescu, Procopianu-Procopoci, Pacioschii şi Pax au remas clasice. To- 
tuşi ele sunt departe de a fi universale, cu toate că ele întrucât-va 
corespund şi cu schemele zoogeografice, agricole etc. 


2. Regiunile naturale ale țării 


Bazat pe observaţiunile mele făcute în numeroasele mele că- 
lătorii şi pe studiul literaturei respective am propus împărţirea ţării 
în regiuni naturale 1) după totalitatea caracterelor naturale, Schema 
pân acuma ma fost combătută şi chiar a fost admisă de mulţi sa- 
vanţi, fiindcă ea corespunde tuturor cerinţelor de ordin technic, a- 
gricol şi cultural. 


Schema propusă de mine este următoare: 


1. Zona înalt-alpină: Pâșunele inalte sau Câmpia rece. 


2 = | Păduri de conifere 

3 f S s » foioase 

4 z Sub-munți sau Poala muntelui 
5, Bucovina * ) 

6. Moldova *) 

“i Silvania 

8.| s)| T | Transilvania *) 

9. | Ẹ || = | Muntenia”) 

10. | 3| 4 | Banat şi Crişana *) 
11.| | o | Masivul Central 

12. | 3 | Q | Pădurile Turiei 

13. E| = Dobrogei *) 
14.| A Deliorman 

15, Oltenia *) 

16, a Vlăsia si Teleorman 
tT: | v» | Şeşul Tisei 


1) „Regiunile naturale ale ţării în general şi la Răsărit de Prut 
în particular“, publicat în „Buletinul Academiei Agricole din Cluj”. 1930. 
In studiul de față s'au reprodus multe pagini din acel studiu. 

*) Toţi aceşti termeni nu-l intrebuinţez în înţelesul obişnuit, ci 
le-am dat un înţeles bine precizat, diferit de cel uzualexplicat mai departe: 

Câmpia Lipcanilor 


19; | ù 5 Başeului 
20. | £ „ Bălţilor 
21. | % = Bugeaculul *) 
22. | 5| »„ Dobrogei 
23. | 3 > Transilvaniei 
24. E „ | Stepa Basarabiei* ) 
25| 8l S „Vlăsiei 

n 


26. „»„  Burnasului 
| »  Torontalului 


Baltă | Regiunile inundabile 


Inainte de a trece la descrierea acestor regiuni, cred necesar 
să mă opresc puţin asupra noţiunilor principale din această schemă : 
Munte, Deal, Şes Co dru, Câmpie, Stepă, Baltă. Ca punct de plecare 
voi lua aceste noţiuni în înţelesul lor popular, adică aşa cum ele se 
găsesc în concepţiunile populare dela Nistru pân la Tisa. Voi schiţa 
pe scurt şi istoricul chestiunei în ce priveste părţile de la Răsărit de 
Prut şi câteva observaţiuni de ordin istorico-politic. Asemenea mă 
voi ocupa şi de origina cuvântului „Basarabia“, care a dat loc la 
atâtea discuţii (din toate punctele de vedere . 


3. Regiunile naturale în concepţia poporului Român 


In concepţia poporului nostru găsim 6 noţiuni bine precizate, 
privitoare la felul cum se prezintă orice regiune ca condițiuni natu- 
rale. Aceste noţiuni sânt următoarele: Munte, Deal (în opoziţie cu 
Munte şi Vale , Şes, Codru, Câmpie, Baltă. 

Munte este o regiune de înălţimi mari cu coaste priporoase şi 
stâncoase, cu ape torențiale, având „feţe“ sorite şi „dosuri“ umb- 
rite, Luncile îi lipsesc. „Pământul“, adică teren de arat -- lipseşte. 

Deal este o înălţime nu că mai mică, dar din afară de munţii 
cu coaste mai domoale, lipsite în general de stânci, cu aped omoale 
sau mai puţin desvoltate, având mlaştini, lacuri. Coastele de obicei 
poartă urme de ponoare şi fugituri de terenuri, Prin văi curg multe 
izvoare. Dealul are pământ, țarină, ţărnă, deci pe dealuri se poate 
face cultură de cereale sau legume; prin aceasta se deosebeşte de 
munţi, unde nu este pământ, ci pietriş, deci nu se poate face cultură. 


*) Toţi aceşti termeni nu-i intrebuinţez în înțelesul obişnuit, ci 
le-am dat un înţeles bine precizat, diferit de cel uzual, 

Şes, numit în unele locuri Bărăgan sau Basarabia, este un loc 
cu o suprafaţă plan-orizontală, aflătoare între două dealuri, sau a- 
lături de un deal, ori chiar cu o întindere nemărginită. Şesul este 
sărac în văi şi ape curgătoare. Când poartă numele de Bărăgan 
are o întindere mare, este sărac cu totul în izvoare, dar şi acelea 
dau o apă sălcie sau chiar sărată. In acest caz Şesul prezintă o în- 
tinsură nemărginită de fânaţe cu colelie, pelin şi alte ierburi „tari“ *). 

Codru este o regiune de dealuri împădurite, cu foarte multe 
izvoare, cari dau apă bună de băut din belşug. Văile sunt pline de 
mlaştini şi bălți. Ponoarele şi fugiturile de teren prezintă fenomenele 
obişnuite. Clima e umedă. 

Câmpia este dinpotrivă o regiune de dealuri neîmpădurite, 
acoperite cu ierburi  nesfârşite (cu „iarbă moale“), cari. se prezintă 
ca îâneţe de rară frumuseţe (alcătuite mai mult din graminee. Prin 
vâiugi pe lângă izvoare sânt de obicei păduri cari adesea se întind 
şi pe coama dealurilor. Apele izvoarelor de obicei seacă vara şi dau 
o apă mai mult sau mai puţin sălcie, uneori chiar sărată. 

Balta este o regiune, năpădită de apă mai mult sau mai pu- 
ţin în permanenţă. Ea are flora şi fauna sa şi în general a fost 
pân acuma înaccesibilă culturei omului. 

Fiecare din aceste 6 tipuri de regiuni are frumuseţile lui, şi 
când "1 priveşti cu atenţie îţi fură inima şi sufletul, “i stăpâneşte 
cugetul şi face să răsară gânduri deosebite, pe cari apoi memoria 
ori ţi le poartă domol şi visător, ori le saltă zburdalnic în zbor de 
stropi de lumină şi în făşii de umbră, ori, în sfârşit ţi le vânzo- 
leşte în brâe de spumă şi apoi ţi le toarnă înapoi în inimă şi în 
noianul amintirilor. 

Cum se prezintă mai amănunțit fiecare din aceste 6 tipuri ca 
înfăţişare generală ? Să le descriu pe scurt. 


In munți prin văi hohotitoare, pe sub copacii umbrari secu- 
lari şi printre stânci, apele spumoase se zbuciumă hâulind printre 
pietre, cântă, ori jelesc, ori cad huruind în Urlători, sau curg gră- 
bite peste prundişuri, susurând şi şoşotind când mai tare, când mai 
armonios, când mai încet. lar coastele se lasă toate într'o rânâ spre 


Pi Românii primitivi erau locuitori ai regiunilor de Sub-munţi, din 
Poalele munţilor, Vara parte din ei se duceau cu turmele la Păşune la 
munte, parte se duceau la deal pentru culturi. De aci şi expresia „la deal”: 
adică la ogoare, ce se aude la moldoveni. 

drumul apelor năvălitoare, Izvoarele ţuruesc şi şoptesc tainic sco- 
țând la iveală apă curată, care apoi îforfoteşte printre pietre şi pe. 
sub ierbuşul des şi verde ca smaragdul. Mai departe apa aceasta 
şoşoteşte şi gurlue în rostogoliri repezi prin văi înguste, prin che 
întunecoase pân ce ajunge la râuleţe. Bungetul şi hăţişul nemărginit, 
tăinuitor al urşilor, lupilor, bursucilor, jderilor, vulpilor, vulturilor, 
cerbilor şi caprelor sălbatice, altă dată al zimbrilor, acuma şi al 
hoţilor — iată ce acopere întinsul munţilor. Umbră peste tot, li- 
nişte, umezeală, răcoare, repezişuri şi stâncării. Aşezările omeneşti 
sânt slabe în munţi; cultura terenului este aproape imposibilă din 
cauza pietrelor şi stâncăriilor. Doar stâne şi cătune mici cu turme 
de oi şi cirezi de vaci se văd pe ici colo prin poeni arătând prin 
aceasta că creşterea vitelor este singura ocupaţie statornică a popu- 
laţiei. Dar şi aceste aşezări omeneşti sânt puţine la număr şi aces- 
tea se află mai mult pe lângă „prihoduri“, adică pe lângă coaste 
domoale, pe unde se scurg la vale turmele de oi, 


Altfel se prezintă Dealul. De-i împădurit el ori nu, coastele 
priporoase şi stâncăriile sânt rari şi le poţi numera pe degete. Iz- 
voarele mai numeroase, dar mai slabe ca în munţi, de obicei îşi 
pierd apa prin luncile văiugelor şi văilor, cari sânt pline de locuri 
umede, mlaştini, bălți şi lacuri. Culturile sânt foarte întinse mai ales 
cultura pomilor şi a cerealelor. Hârtoape, coclauri, livezi, grădini, 
lanuri, cătune, sate — iată ce se vede ori unde printre dealuri, prin 
văi şi pe sub poalele dealurilor, mai ales prin văile mai dosite, unde 
sclipesc şi gânguresc izvoraşe. 

In munţi e linişte eternă; acolo se pare că din văzduh se cerne 
pe nesimţite, pe nevăzute şi pe neauzite, pacea dumnezeiască a ce- 
rului senin, când acest cer se dezvălue de negurele dese a reavă- 
nului văzduhului de munte, Intre dealuri nu_se mai văd părae zbur- 
dalnice, nu se mai aude clingătul lor uruitor. Dar pretutindeni frea- 
mât de ierbării, de semănături, de frunze, cântări de păsări, strigăte 
de vieţuitoare. Pretutindeni e zbuciumul vieţei şi forfoteala culturei: 
Soare, bucurie, veselie, vieţuitoare zburdalnice, larma satelor şi oa- 
meni, oameni peste tot pe pământ, iar în cer păsări. Vieţuitoarele 
mari şi mici, insectele apar şi dispar în orce secundă, muştele bâzâe 
vara de parcă numai ele ar stăpâni aerul. 


Cu totul altfel se prezintă Şesul sau Step mai ales când el este 
de o mare întindere. Un ocean întărit, care se întinde pân la zare fără 

urmă de deal. Şi mergi tot mergi spre această zare că doar doar 
vei da de vre-un deal sau un munte, dar nimic nu găseşti afară de 
acelaş pământ nesfârşit, plan şi monoton, care în zare se îmbină cu 
cerul. Izvoare sau pârae de cauţi nu mai dai de ele, iar de găseşti 
prin vre-o vâlcea un izvoraş apa este sălcie sau chiar sărată. Toate 
vieţuitoarele sânt ascunse în ierbiş (sau în tuiăriş dacă este), şi nu 
le vezi de cât când dai peste ele. Vânturile şi furtunele suflă cu 
toată slobozenia pe întinsul şesului şi nimic nu le opreşte în calea 
lor rătăcită. 

In munţi apele aleargă zorind şi parcă cântă zor-zor. dor-dor, 
iar fagii şi brazii umbrari le apără de zloata de iarnă. Altfel este 
în şes. Aci apele, venite din alte părţi, din alte ţări, curg somno- 
roase de ţi-se pare că-s fermecate, şi iarna sânt âscunse sub zăbu- 
nul alb, adus de crivățul tăios, care jinduind doinitul apelor de 
munte, vâjâe, zbârnăe, hueşte în mii de glasuri deasupra luncilor 
înţepenite şi ascunse, apoi zboară mai departe, tot mai departe, spre 
zarea care nu mai poate s'o ajungă, zboară nebunatec, de parcă ar 
fi gonit de nişte vedenii urâte. Troiene prelungi rămân în urma lui. 

Vara în locul crivăţului geros suflă Sfarogul *) uscat şi neostoit, 
care caută în zadar să soarbă ceva udătură din lunci şi pârae: to- 
tul este uscat. Nerăbdător şi înăbuşitor el suflă ;mai departe, stră- 
bătând ţinuturi cu soare arzător şi ogoare îngălbenite şi zâzâind pe 
sub streşinele caselor. Doar bunarele **) rari pot da ceva apă ră- 
coroasă. 

Aşa este:„Şesul Mare“, supranumit de popor Bărăgan sau Ba- 
sarabia. Dela Mostiştea pân la Nipru se întinde el ca o pânză plană, 
nesfârşită, fără dealuri, fără izvoare ce ar da apă bună de beut. 
Râuri puţine, dar mari, venite din alte ţări. Ape sărate prin lunci, 
sălcii în afară de lunci. 

Primăvara şi la începutul verii Şesul Basarabiei este un rai, o 
întindere nemărginită de flori. Jeliţa 1) răcoreşte prin adieri pe călă- 
torul îmbătat de mirosul florilor. Vara însă pâcla şi dogoarea fac 
că regiunea se transformă în pustiu. trist, cu pământ uscat, de cu- 
loare murdară-gălbie; Sfarogul suflă în toată libertatea ca pe în- 
tinsul mări. Toamna parcă este a doua primăvară, iar iarna — © 


*) Vânt uscat şi fierbinte. 
*2) Fântâni neadânci cu apă multă, bună de beut. 
1) Vânt slab, răcoritor — zefirul din antichitate. 

mare de zăpadă şi troene. Acesta este renumitul pustiu al Geţilor, 
vechea Sciţie, Sarmaţie din epoca Romană, ara Scoloţilor, Cuma- 
nilor, Nohailor, Besilor lui Ovidiu, Țara Basarabilor. | 


Ce este codru? Dealuri peste dealuri cu pante mai mici sau 
mai mari, cu văi deschise — toate împădurite de o pădure mare, 
bătrână cât lumea, mândră, deasă, alcătuită din tot felul de copaci. 
Umbră multă, vara răcoreală şi iarna linişte, izvoare numeroase mai 
mici sau mai mari, lunci cu zăvoaie nesfârşite cu smârcuri şi mlaştini, 
pârae mici dar numeroase şi veşnic curgătoare prin văi — toate a- 
ceste sânt caracteristice codrului *). 

Şi iarna şi vara şi toamna în codru este linişte: vântul nu 
poate pătrunde prin desişul coronamentului. Doar numai susurul tân- 
guitor al vântului de deasupra coronamentului se aude pân jos; 
parcă plâng furtunile că nu pot străbate în jos prin desişul de frunze 
al copacilor ; plânge criveţul şi sfarogul că nu pot străbate pân la 
pământ şi sânt izgonite din împărăţia codrului ; plânge jeliţa pentru 
că şi ei îi este închis drumul în această împărăție a liniştei şi umbrei 
veşnice. Toate alunecă pe deasupra codrului şi doar numai jeliţa 
se lasă sfios prin poeni şi luminişuri. 

In codru se găşesc 4 etaje de vegetaţie. Etajul de sus este o- 
cupat de coronamentul copacilor mari, înalţi de 20—30 m.; sânt 
fagii, carpinii şi plopii, cari deţin stăpânirea acestui etaj. Etajul al 
doilea de sus este şi el destul de gros şi este stăpânit de corona- 
mentul copacilor şi arbuşiilor de înălţimi între 3 şi 20 m. Al 3-a 
etaj (socotind de sus) este alcătuit de frunzişul arbuşiilor a căror 
înălţime nu trece de 1—2 m, In sfârșit al 4 a etaj este alcătuit din 
ierbiş şi subarbuşti cari formează învelişul pământului. Dacă lipseşte 
primul etaj — poporul zice că e pădure, care are deci numai 3 etaje. 
Dacă lipseşte şi al 2-a etaj — se zice că avem fufăriș sau mără- 
ciniş. Dacă lipseşte şi al 3-a etaj — avem poeni şi luminişuri. In 
sfârşit dacă avem un amestec de pâlcuri din aceste forme de vege- - 
taţie — atunci poporul zice crâng. 


Câmpia este opusă codrului. Totul în ea este expus soarelui 
şi vântului. Soarele vara arde şi dogorăşte; iarna vântul rece face 
de îngheaţă toate. Nu se vede pădure în câmpie decât unde şi unde 


*) Codr cu înțelesul de dealuri mari impădurite este şi în limba 
albaneză şi in limba Alano-osetică. 

prin văiugi, prin lunci, prin hârtoape cu izvoare. Peste tot ierbiş bu- 
ncit (adică luxuriant) la începutul verei, pustiu la sfârşitul verei şi 
începutul toamnei, troiene de zăpadă iarna, noroi straşnic toamna 
târziu, ocean de flori primăvară. 

Apele câmpiilor sânt puţine la număr; părăele sânt sărace în 
apă, domoale de tot şi şerpuesc pe nesimţite în luncile acoperite cu 
dudăe, burueniş şi stuhării nestârşite. Părăele curg încet parcă dorm 
şi visează Nirvana; parcă nici nu simt şi nici nu văd intinsurile de 
sămănături, bălării şi fănaţuri, de colelie şi nagară, ce se află de 
amândouă părţile ale inimei văilor. Izvoarele, puţine la număr, sărace 
în apă, abea mustesc încetişor pe nesimţite, prin rădăcinişul des al 
ierbişului, se strecoară dugliş prin nomol şi iarbă şi apoi se pierd 
în luncile sărăturoase, sau se usucă în aer. 

Coaste uscate, vara arse de soare — pretutindeni; iarna ele 
sânt expuse crivăţului, iar primăvara sânt mâncate de apele de to- 
pire, cari se scurg repede şi năprasnic făcând făgaşe prelungi, care 
apoi repede se transformă în râpi adânci. 

Câmpia nu este stepă, cum s'au obişnuit mulţi să spue. In a- 
devăr poporul spune step nu stepă, iar vorba step este cuvânt a- 
lano-osetic (alţii pronunţă „stăp”) înseamnă loc șes și uscat, lipsit 
de păduri, Cuvântul step se poate aplica numai regiunei şesului sau, 
cum se mai spune, Bărăganului, adică Basarabiei propriu zisă, ce 
se întinde de la Mostiştea pân la Nipru *). 

Câmpia în înţelesul popular nu este nici regiune joasă cum 
s'a întrodus în uz în literatură din iniţiativa d-lui prof. G. Vâlsan. 
Câmpia este o regiune cu ierbiş bogat, cu multe pietece de pădu- 
rici şi de tufişuri, cu destulă apă necesară culturei, cu lunci largi şi 
părăuaşe multişoare. Prin aceasta Câmpia se deosebeşte de Şes (sau 
Bărăgan sau Basarabie) sau stepă, care se caracterizează printr'un 
ierbiş mai rar şi mult mai monoton, cu paiul mai băţos, mai tare **), 
precum şi prin o sărăcie de ape şi relief plan. Acest înţeles 71 are 
câmpia în toate limbile neolatine: italiană, spaniolă, portughezăi 
franceză. 

Şes, Step, Pustiu, Bărăgan, Basarabie au acelaş înţeles în 
concepţiunile populare, cel puţin la oamenii bătrâni, căci cei tineri 


*) Atrag deosebită atenţiune asupra acestor două forme de re- 
giuni cu ierbării-câmpie şi step, cât si asupra orlginei deosebite a numi- 
rilor: step este de origină alano-osetică, deci iranică, iar câmpie de 
orlgină latină. 

şi-au stâlcit concepţiunile după cele ce învaţă în şcoală, iar în 
şcoală concepţiunile sânt cam confuse. 

Munte *), Sub munte, Codru, Câmpie, Step și Baltă alcă- 
tuesc formele principale, cari constitue baza concepţiunilor popu- 
lare asupra lumei externe. Deal şi Vale sunt forme de ordin se- 
cundar, ce au importanţă mai mult pentru cultură. 


Bălţile prezintă regiuni intrazonale, ele fiind întinse în văi în 
interiorul altor zone cu deosebire în zona câmpiilor şi a stepului**). 
Ele se află sub regimul climei continentale a câmpiei sau stepului : 
insolaţie puternică vara, geruri mari şi viscole iarna, maximum de 
precipitaţii în luna lunie, epocă secetoasă în lunile lulie — Octombrie 
(deci 4 luni de secetă pe an), evaporaţie energică. Apa fiind în ex- 
ces — aerul este umed şi vara înăbuşitor tocmai din această cauză. 

Relieful bălții este foarte simplu: o slabă depresiune, umplută 
cu apă stătătoare şi înconjurată de ridicături slabe de teren, (de o- 
bicei de terasele cele mai noi). Tapşane mai mult sau mai puţin 
largi mărginesc de o parte şi de alta bălțile. 

Stuhării dese, păpurişuri, ciulineturi, păduri de sălcii şi lozii, 
ochiuri de apă liberă, desişti de pipirig şi rogoz pe la margini adă- 
postesc o mulţime de păsări de apă, (rațe, gâşte, culici, hârjetari, 
bâtlani, stârci, fluerari, găinuşi de baltă şi o mulţime de altele), 
cari forfotesc neîncetat, de cum se desghiață apa şi pân ce iarăşi 
înghiaţă. Norii de țânțari şi musculiţe mici umpl aerul şi fac ane- 
voioasă viaţa lângă bălți, 

Totuşi viața omenească este destul de întensâ lângă bălți fiind 
că pescuitul şi vânatul prezintă o meserie destul de rentabilă. 


4. Regiunile naturale în istorie. 


Primele organizaţiuni de stat atât în ţară, cât şi ori unde aiu- 
rea, au fost strâns legate de o regiune naturală, ce face parte de 


*) Poporul zice „munte“ la acea regiune, unde sânt stânci enorme, 
înălț,mi stâncoase fără păduri. Partea de mai jos, anume cea împădu- 
rită poporul o numeşte „Poala Muntelui“. Aşa că el deosebeşte „Sus la 
Munte“, „Jos la Munte“ (partea împădurită) şi „Sub Munte“. Aceasta 
din urmă este ceia ce cărturarii fără nici un temei numesc „Poalele 
munţilor“. D-nul Gr. Antipa a prins bine aceasta şi regiunile „Sub 
Munte“ aşa le-a şi numit „Regiunile de sub Munte“. „Sub Munte“ nu e 
acelaş lucru cu Muncelsau Muscel, cari sânt dealuri foarte mariizolate. 

+*+) Intenţionat intrebuințez aci cuvântul step şi nu stepă, fiindcă 
moldovenii spun step, iar cuvântul inițial alano-osetic este stăp=stepă. 
Deci este mai corect stăp şi nu stepă. 

una din cele 6 categorii sau subdiviziuni ale lor. Voi cita aci câteva 
exemple: 

1. Ţara Severinului“ (actualmente numită Oltenia), care se afla 
la Apus de Olt în sec. XIII, adică în epoca invaziunei tatarilor, cu- 
prindea toată regiunea deluroasă şi împădurită aflătoare între Car- 
paţi, Olt şi Dunăre alcătuind un singur voevodat, care în urmă se 
numea „Banatul Severinului“. Dominaţiunea asupra munţilor vecini 
era iluzorie. 

2. Voevodatul dela Răsărit de Olt din aceiaşi epocă cuprindea 
toată regiunea împădurită dintre Mostişte şi Olt. Inainte această 
regiune naturală se numea „Cumania Neagră“ apoi „Vlăsia Neagră“. 
Dominaţiunea acestui voevodat asupra munţilor vecini” şi câmpiilor 
vecine era asemenea iluzorie. 

3. Ţara „Cumaniei“ cuprindea tot șesul Bărăganului actual 
aflător între Mostişte, Dunăre, Carpaţi, Prut, Milcov şi Tecuci, A- 
ceastă ţară se prezintă ca o unitate etnogratico-politică atât înainte 
de invazia tararilor, cât şi după această invazie. Ceva mai târziu a 
luat numele de „Basarabia“ pe un timp îndelungat. 

„Ţara Moldovei“ s'a înjghebat ca unitate entografică-so- 
cială în sec. XIII şi XIV în regiunea codrilor deluroși din basinul 
Siretului. Numai după ce a devenit voevodat ea şi-a întins stăpâ- 
nirea asupra altor ţări. Se numea la început „Valahia Mică“ şi cu- 
prindea toată valea Siretului spre Sud pân pe la Focşanii actuali. 

5. „Ţara Maramureşului” s'a înjghebat ca unitate cu organi- 
zaţie de stat în acelaş timp cu „Ţara Moldovei“ şi cuprindea toată 
zona submuntoasă (parte şi cea muntoasă) a Tisei superioare. In 
aceste limite ea a rămas şi în urmă, când a devenit voevodat. 

„Ţara Sepeniţului“ din sec. XIV cuprinde zona codrilor de- 
că dintre Prut şi Nistru în Bucovina actuală. 

„Para Vrancei“ cuprindea zona (sein sub munţi din ju- 
deţele Saisi Buzău şi Putna. 

8. „Ţara Făgăraşului“ sau „Ţara fără vânt“ (fiind că vânturile 
aci sunt rari)—regiunea de sub Munte din stânga Oltului în Transil- 
vania actuală. 

9. Două voevodate înjghebate în regiunile codrilor dintre 
munţii Apuseni şi cursul Tisei în sec. IX şi X. 

10. Voevodatul din Banat, înjghebat în sec, X în regiunea îm- 
pădurită în sec. X, 

11. Voevodatul lui Gelu din sec. IX din regiunea codrilor Sil- 
vaniei. 

12. Voevodatul bulgăresc din sec. IX şi X ce a existat în re- 
giunea codrilor Trânsilvâniei, cunoscută azi sub numele de Ardeal, 
adică în regiunea codrilor din partea răsăriteană a Transilvaniei ac- 
tuale. 

13. „Ţara de Sus“ — regiunea codrilor dintre Carpaţi şi 
Câmpia Moldovă. Aceasta din urmă „ţinea de Ţara de Sus“. 

14. „Ţara de Jos“ — sau regiunea codrilor de la Sud de 
Câmpia Moldavă. 

5. „Ţara Tigheciului“ sau regiunea codrilor Tigheciului din 
actualul jud. Cahul. 

16. Bugeacul sau câmpia deluroasă din actualele judeţe Ti- 
ghina, Cahul, Lăpuşna şi nordul jud. Cetatea-Albă, împreună cu 
câmpia Moldavă (câmpia Bălţi şi a Jilavei) forma prin sec. XII ţara 
Brodnicilor. 

17. „Basarabia“ sau câmpia șesă din actualele judeţe Cetatea 
Albă, Izmail şi spre răsărit pân la Nipru, iar spre Apus pân la Mos- 
tiştea. Ţara aceasta a fost cnnoscută cu acest nume su Ioenapă din 
sec. XIII şi pân în sec. XVIII inclusiv. 

Nu mai înşir aci numeroasele altele ţări, precum ţara Oaşului, 
Ţara Bistriţei, Ţara Bârsei, Ţara Ciulucului (j. Orhei), Ţara Lipca- 
nilor, Ţara Râşcanilor, etc., etc. Ar fi inutilsă mă ocup de ele, sco- 
pul principal fiind să arăt că „ţările“ în înjehebările lor primitive 
se ţineau de o anumită regiune naturală, care făcea parte din unul 
din acele 6 tipuri, descrise mai sus. Şi altfel nici nu putea să fie. 

Ţările şi voevodatele vechi, pe măsură ce organizaţiile de stat 
se întăreau şi prin expansiune se lărgeau, se transformau în ocoale, 
ținuturi şi apoi în judeţe. In aceste transformări ele sufereau schim- 
bări ca întindere, se contopeau cu altele, Puţine judeţe actuale co- 
respund cu vechile ţări şi voevodate. 


Dar să vedem ce este „țara“? *). 

Dupe ce a trecut năvala bulgarilor şi pia belea cari au 
zdruncinat (şi au distrus chiar) multe organizaţiuni de stat din acea 
epocă, s'au născut o mulţime de înjghebări sociale mici sau mai 
mari cu caracter în bună parte românesc. Aceste organizaţiuni, fie 


*) In limba alano osetică ţarn şi țarah inseamnă regiune din afară 
de munţi. 

ele mari sau mici, cuprindeau fie care o regiune naturală: o- vale, 
un basin al râului ; o regiune deluroasă, un şes, rar un munte. Popu- 
laţia acestei regiuni având aceleaşi interese, fiind că ocupa o re- 
giune cu aceleaşi caractere naturale, se organiza într'o „ţară“, adică 
se închega într'o regiune administrativă, care căpăta şi un nume. 
Acest nume se da dupe caracterele regiunei naturale, sau dupe ora- 
şul în jurul căruia gravita populaţia regiunei. Aşa s'au format „ţă- 
rile“: Ţara Bârsei, Ţara Hațegului, Ţara Vlăsiei, Ţara Vrancei, Ţara 
Oltului, Ţara Românească, Ţările Tătăreşti, Ţara Făgăraşului, Ţara 
Moldovenească, etc. Unele din aceste ţări îşi trag origina chiar din 
timpuri foarte vechi. De pildă Eutropiu (a scris prin sec. IV d. 
Cr.) spune de provincia dacică Burzias, şi este clar că vorbeşte 
de ţara Bârsei. Acest nume apare şi mai târziu în actele vechi un- 
gureşti chiar pân în sec. XIII. | 

Azi cuvântul „ţara“ se întrebuinţează pentru o regiune culti- 
vată spre deosebire de „munte“, unde cultura pământului nu se 
poate face. Ţara se mai întrebuinţează în înţelesul de regiune din 
afară de oraş, adică iarăşi în înţelesul de regiune cultivată, Ţăra- 
nii sânt locuitorii ce se ocupă cu agricultura şi trăesc de pe urma 
ei în afară de munţi, de codri şi de oraşe. 

Spre deosebire de munte şi de baltă „Ţara“ se caracterizează 
prin prezența pământului, adică a terenuiui solificat, care poate fi 
lucrat cu plugul sau sapa. Ţara are nu numai glie, adică un stră- 
tuleţ cu rădăcini de ierburi, ci țarină, adică pământ, în care poţi să 
tragi brazdă adâncă şi tot pământ este dedesupt. 


5. Descrierea câtorva „țări“ dela răsărit de Carpaţi. 


D. Cantemir în scrierile sale ne-a dat o descriere amănun-= 
ită asupra vechilor ţări şi ţinuturi, ce au existat în sec. XVII şi pro- 
babil şi înainte încă vre-o 2—3 secole, In această descriere se deo- 
sebesc următoarele ţinuturi repartizate după ţări: 


Țara de Sus Țara de Jos Tara Basarabiei 
1. Ţinutul Cernăuţilor 1. Ţinutul Iaşilor 1. Regiunea Bender 
2, p: „ Sucevei 2; 2 Căripăturei-2.*: Bugeac 
3. ap  Neaniţului 3. „ Romanului 3. , Izmail 
4. -> Bacăului Ae A Tecuciului -Aes Chilia 
5. s Hârlăului 5. „  Covurluiului5. „  CetateaAlbă 
6.  „  Dorohoiului 6. „ Tutovei 
7 „ Hotinului Tea a “Fălciului 

Prin Țara de Sus .se înțelege partea deluroasă şi cea de sub 
Munţi acoperite cu păduri de fagi, carpen şi brad. Prin țara de Jos 
cum se vede să înțelegeau ţinuturile acoperite cu păduri de stejar; 
petecile mai mari sau mai mici de câmpie au fost înglobate la ți- 
nuturile Țării de Jos şi celei de Sus. 

Priu Ţara Basarabiei se înţelegea regiunea lipsită de pădur; 
de la Sud de Ţara de jos, ceia ce ruşii numise Bugeac. Ţara Ba- 
sarabiei era deci Câmpia de Sud, acea Câmpie, care în literatura 
rusă şi cea germană este numită „Stepa Mării Negre“, spre deose- 
bire de câmpiile de la Nord, cari eu le numesc Câmpia Moldovă, 
iar în literatura rusă se cunosc sub numele de silvostepa Nistrului 
silvostepa Prutului, silvostepa Podolică, silvostepa Moldavă etc. 

Atlasul lui Rizi Zânoni din sec. XVIII completează bine 
descrierea făcută de D. Cantemir. Hărţiţe din acest atlas par a fi 
mai amenunţite ca cea a lui D. Cantemir. 

Ceia ce ne interesează în cazul de faţă este împrejurarea că 
Ţara de Sus şi ara de Jos se împart în ţinuturi, adică în regiuni, 
bine delimitate din punct de vedere administrativ, pe când Ţara 
Basarabiei nu se împarte în ţinuturi, ci în subregiuni, numite dupe 
oraşele principale: Bender, Chilia, Izmail, Cetatea-Albă. Bugeacul 
pare că n'avea capitală şi alcătuia partea integrantă a Basarabiei. 

Altă împrejurare interesantă este că o parte din ţinuturi, anume 
3, nu purtau nume dupe capitalele sale, ci numiri proprii; acestea 
sânt: Cârligătura, Covurlui şi Tutova. Ultimele două se află în ve- 
cinătatea regiunilor de câmpie. 

Asupra împărţirilor mai vechi n'avem ştiri. 

Alţi scriitori vechi au atras atenţia asupra existenţei regiun- 
lor naturale prin ţările Româneşti. Aşa a fost, de pildă, Marsigli, 
trimisul italian în Bucureşti la Curtea domnitorului Cantacuzino. El 
a alcătuit în a. 1694 un manuscris (aflător în biblioteca Universi- 
tăţei din Bologna sub No. 57) în care descrie Valachia şi spune 
că ea are următoarele provincii naturale : 


1. Regiunea Munteană cea cu munte. 
2, » Păduroasă „ „ păduri. 
3, E Câmpiei » » ierbării. 
4. 5 Bălţilor >» bălți şi ape. 


Tot acolo el spune că mai sânt două provincii: Basarabia şi 
Bugeacul, amândouă aflătoare în părţile răsăritene. 

Este de remarcat ca şi Marsigli deosebea Câmpia de Bugeac şi 
de Basarabia. Aceasta de sigur pentru motivul că prin Câmpie el 

înţelegea acelaş lucru, care’! înţeleg şi românii: regiune cu ierbiș 
îmbelșugat şi frumos, care dă pășune și în cursul lunilor sece- 
toåse (lulie— Octombrie), unde prin văiugi, hârtoape şi lunci sânt 
pădurici şi ciritee numeroase, Bugeacul din acest punct de vedere 
nu este Câmpie, de oare pe spinările dealurilor în epoca lunilor se- 
cetoase ierbişul se usucă complect, rămănând numai prin fundul 
văilor şi pe coastele umbrite. Pe spinările dealurilor remâne numai ştea- 
pul, adică rădăcini groase ale ierburilor. Tot aşa nu este câmpie nici 
Basarabia, care mare pădurici şi ierbiş îmbelşugat în cursul lunilor 
secetoase nici prin văi, fiind că acolo însuşi văile lipsesc: regiunea 
este un şes nemărginit. 

Cercetătorii actuali de obicei şi ei întrebuinţează termenii po- 
pulari de câmpie, deal, vale, munte, şes, codru, pădure, pustiu 
baltă, Bărăgan. Dar evită să dea înţelesului lor acea valoare 
ştiinţifică, care o au aceşti termeni; par'că le ar fi frică. Majorita- 
tea chiar are un dispreţ pentru aceşti termeni şi mulţi zâmbesc iro- 
nic, când le vorbeşti de valoarea ştiinţifică a terminologiei populare. 

Cu toate acestea unii dau atenţia necesară. Mai înainte cer- 
cetătorii se ocupau de această terminologie şi-i dădeau valoarea, 
care o merită, ocupându-se şi de regiunile naturale a ţării. 

In particular asupra ţărilor de la Răsărit de Carpaţi se poate 
spune următoarele: 

Cercetările lui Onciu asupra originei principatelor au redus la 
justa lor valoare toate ştirile în această privinţă. El a arătat, că nu- 
mai după ce în an. 1344 contele Andrei a bătut definitiv pe tatari 
şi a liberat de influenţa lor teritoriile ce au alcătuit pe urmă prin- 
cipatul Moldovei, s'a început închegarea acestui principat din „ţă- 
rile“ ce se organizase. 

Cronicele polone, maghiare şi române precizează chiar că în- 
emeierea principatului s'a început în an. 1359 prin descălecarea lui 
Dragoş. „Ţările“ erau sub suveranitatea maghiară pân atunci, şi tatarii 
doar numai hărţuiau aceste ţări. Suveranitatea, cum se vede, era 
recunoscută numai de frica tatarilor, căci după respingerea lor de- 
finitivă aceste ţări au început să se lepede de suveranitatea ma- 
ghiară, să se declare întâi independente, apoi să se grupeze în jurul 
voevodatului celui mai puternic, care în cazul acesta a fost voe- 


vodatul Moldovei. 
T. Porucic 


Fiori de toamnă... 
Alunecă'ntomnarea spre declin 
Cu îngânări prelungi, aeriene, 
Cu funigei ce lunecă şi vin 
Peste dumbrăvi, în legănări, alene... 


Cerc iar, fără speranţă, să te cer 
Pustiului, în juru-mi împietrit, — 
Dar simt în mine acelaş osândit 
Impovărat de taine și stingher... 


De-atâtea vinuri curse violet, 

Pe coarne dorm podgorii îmbătate... 
„„„Aș vrea un cântec vechi să mai repet 
Sin amintiri nu-i cine să mi-l cate... 


Mi-oi duce'ngândurat tristefea mea 
Schițând un gest, șoptind un dulce nume.. 
.. Ta nai să simţi nici stingerea de stea 
Nici clipa când n'am să mai fiu pe lume. 


Doar freamătul de plopi gemând în aer, 
Când luna'n nori și-arată fața plânsă, 
Cu glas de vânt şoptit prelung, cu vaer, 
Ți-o spune deslegarea vieți-mi stinsă... 


„„.Cu funigei ce lunecă și vin 

Peste dumbrăvi, în legănări de spumă, 
Alunecă întomnarea spre declin 

Și par'că o roată inima-mi sugrumă... 


Octav Sargeţiu 


O candelă stinsă 


Pe faldurile arămii de pe malul lacului Ialpug şi-a întins 
până mai dăunăzi suveranitatea un copac însângerat de un poet, 
E opera marelui poet Pușkin, care în timpul izolării sale, ca 
dăunător al aristocratismului rusesc, din firea lui neastâmpărată, 
şi-a scrijilat numele în trupul sub pulsări de tinerețe a fericitului 
copac. 

Există o îndoială, că acest copac, despre care însăș, poe- 
tul vorbeşte într'un autograf cu amintirile exilului, ar exista încă, 
Insă octogenarii bolgrădeni se străduesc să demonstreze sfârşi- 
tul lui pe la începutul răsboiului mondial, deci o documentare 
prin dibuiri neîncrezătoare. 

Petrecerea clipelor odihnitoare, din dărăpănata grădină pu- 
blică a Bolgradului, care mai are câte ceva din pitorescul ei de 
odinioară, ne trimite îndărăt cu gândul, la timpurile atât de 
grele, când pe acolo erau doar locuri de exil; ne pune în față 
întregul front al culturii de pe terenul virgino-cultural din Ba- 
sarabia, unde astăzi atâţi flămânzi adună fărimiturile hranei su- 
iletești. Ne zugrăvim în față pe omul sbuciumat, care a ştiut să 
se poarte în toate straturile sociale, până în mirosul șătrăriilor. 

Când astăzi călcăm în picioare peste terenul ce a înregis- 
trat odată atâtea lanţuri și cătuşe de pe braţe ades nevinovate, 
să nu uităm întreaga succesiune de prefaceri sociale pe pămân= 
tul nostru. 

La stingerea acestei candeli, aprinsă de însăş mucenicul pe 
propriul lui pas de suferință, să aprindem făclia unui gând cu- 
ratę căci geniile pulverizează binefacerile peste hotare chiar răz- 
vrătitoare ! 


Vit, Popa 
Bolgrad 1932 


Sovietul elevilor din Cahul 


(FRAGMENT) 


Cahul... Orăşel întins pe platoul de lângă valea Prutului. 
Cu străzi şi case răzlețite. Cu o piață pustie, monotonă. 

Târg ... O baracă de scânduri pentru „coloniale şi diferite 
mărfuri“. Vre-o trei-patru barăci pentru manufactură, Şi câteva 
clădiri pentru toate felurile de martă prăfuită, decolorată, învechită. 

Cahul... Oraş necunoscut. Fără acces de șosea sau cale 
ferată. Cu o populație rară, boţită, somnoroasă. 

Oraş cu aerul sur din cauza prafului, care pluteşte chiar 
şi atunci, când mai multe perechi îşi primblă plămânii în odihna 
din bulevardul îngrădit cu scânduri. 

Oraş tără milă, căci înghite în întunerecul stomacului orice 

Oraş fără avânturi, fără nervi. Pan sufletesc este în- 
văluit întrun mers liniştit, o, atât de liniştit încât mirosul unui 
crap ce se prăjeşte într'o bucătărie, face ca privirea neschimbată 
a trecătorului să nască un gând logic, matur. 

Oraş, în care câteva fiinţe pornesc ` dimineața spre centrul 
comercial după alimente şi la întoarcere urmăresc carul cu mal- 
durii de stuf cumpărat, căci stuful este aproape unicul combus- 
tibil prin aceste locuri. 

Oraş, pe care orişicine lar putea reda pe hârtie într'o sin- 
gură culoare, în aceea de sur, începând cu praful străzilor, hai- 
nelor, odăilor şi terminând cu depunerile de pe sufletul cetățeni- 
lor fără grabă. i 

Cahul, cu trecutul tău neted şi de treabă, ca bunacuviința 
unui copil ce s'a purtat frumos în mânile oaspeţilor casei. Dar 
numai pănă la buturuga aceea, ţii minte, când căruciorul tău 
nedeochiat s'a lovit amarnic de piatra unei scursuri a timpului 
trădător. Atunci, când ai trecut pe lângă revoluție ... 

Și amintirile despre existența ta sunt legate mai mult de 
acele vremuri. 

Era pe la sfârşitul anului 1917... 

Când devastările moşiilor. boiereşti, a prăvăliilor şi a oa- 
menilor mai înstăriți din târguri şi sate s'au scurs prin finutu- 
rile Basarabiei, ca un puhoi, fără nici o milă. 

Intocmai ca apa curgătoare, ce-şi caută locurile cele mai 
joase, fără opuneri, în dorința ei numai de a se scurge, dar în 
acelaș timp înecând totul, pe unde-şi găseşte drum, tot aşa s'au 
strecurat şi soldaţii ruşi prin văgăunile pământurilor basarabene, 
şi ajutați de localnici, au năvălit asupra averilor de lângă Prut, 
înaintând în latul Basarabiei, după cum le permitea situațiunea 
locurilor cu minimă rezistență, 

Dar pojarul s'a stins și numai pe ici-pe colo mai fumega 
pofta zgândărită a locuitorilor dezorientați. 

Pe marginea acestor năzuințe „noii constructori de ' așeză- 
minte sociale“ şi-au început opera. 

Bătrânul Dusanov, directorul liceului din Cahul, primise 
câteva ordine dela ministerul instrucţiunii publice şi se căznea 
să descifreze vederile proaspetei conduceri a şcoalei. Inovația era 
deocamdată de o valoare superficială : în consiliul pedagogic tre- 
buiau să participe şi doi reprezentanți ai elevilor, aleşi de în- 
treaga şcoală, 

Cândva, demult, Duganov le-ar fi înţeles toate. Căci atât 
tinerețea lui legată de un zbucium sufletesc, lipsurile la fiecare 
pas, cât şi avântul în mişcarea separatistă, ce i-a fixat oarecum 
locul în opoziție taţă de conducerea Statului rus de pe atunci,— 
toate, împreună cu altă energie, cu alte năzuințe, lar ti făcut să 
'nțeleagă noua orientare, cel puțin cu entuziazmul pregătit. 

Dar acum ... Duganov executa ordinele conducerii superioa- 
re, indiferent de schimbările ce surveneau. Și cu cât acele ordine 
pâreau mai ciudate, cu atât el se trudea mai mult cu descitra- 
rea lor. Duganov devenise un balast, ce trebuia să fie mişcat 
mereu de puterile fiecărei zile, spre a nu rămâne prin cutele tim- 
pului întortochiat. 

Și azi este silit să transmită elevilor ordinul ministerului. 

— Domnilor, — se adresă el către protesorii şi elevii adu-. 
nafi în sala de festivități, — onoratul minister al instrucţiunii pu- 
blice îmi ordonă să vă aduc la cunoştinţă, că la sfaturile cor- 
pului pedagogic vor trebui să ia parte şi doi delegați din sânul 

elevilor, Această măsură s'a luat spre a se face şi mai intim 
contactul între profesorii şi elevii şcoalei, spre a se cunoaște şi 
mai bine aptitudinile şi nevoile fiecărui elev, In timpurile de azi, 
când conducătorii şi conduşii au păşit pe drumul marilor reali- 
zări date de revoluție, se impune o colaborare strânsă între tofi 
cetățenii. Măsura luată de minister nu poate să jignească cor- 
pul didactic, care şi-a tăcut datoria până acum în mod loial. 
Dar această măsură să nu fie rău înțeleasă de către elevi şi 
nimeni să nu creadă, că s'a schimbat ceva din datoriile ce le-a 
avut fiecare în această şcoală, 

Astfel, Duganov a fost silit să execute încă un ordin la 
vârsta de peste şase zeci de ani, câți avea. 

Valul unei aşezări a treburilor statului, ca şi valul devas- 
tărilor, ce năvălise asupra pământurilor Basarabiei şi a Rusiei 
întregi, mai întâi prin văsăuni, la întunerec, şi apoi prin oraşe; 
lără nici un scrupul, — a pornit şi el la vale, în dorința de a se 
scurge, dar distrugând temelia așezămintelor. Și când puhoiul 
s'a lățit şi malurile sau năruit, au fost lârâţi de puterea poto- 
pului şi acei oameni, care vedeau nebunia dimprejur, stând izo- 
lați, pe insulele tot mai mici. Au tost târâţt pe nişte bărci oca- 
zionale, fără nici un sprijin. 

Și Duganov plutea pe barca lui nesigură întrun ocean de 
valuri şi spumă, Exterminat şi sârbovit, el dorea să nu-şi răzvră- 
tească forțele împotriva restului de viaţă şi în acelaş timp să 
nu-şi expue trecutul în mâna unui calău al revoluției. Deve- 
nise un balast, care trebuia mişcat. Insă drumul aceasta îi fura 
şi privirile, ce i-au mai rămas intacte şi de cari nu sar fi pu- 
tut despărți uşor. 

Dar elevii din Cahul ? 

Pe câmpul lor, cu obstacole dorite şi chiar cerute de en- 
tuziasmul aventuros al tinereții, s'au revărsat sârlele noiei atitu- 
dini cetăţeneşti atât de ciudat, atât de hazliu, încât neliniştea şi 
tragedia dimprejur păreau dosite după nepăsarea băeţandrilor 
de liceu. Așa s'a oglindit devastarea prăvăliilor din Cahul. Ace- 
laş ecou l'a avut şi măsura luată de minister. 

— Fraților, — fipa Gologan după cuvântarea directorului, 
—să mă alegefi pe mine la sfatul pedagogic. Nu va mai avea 
nimeni corigențe, Și eu voiu trece clasa. Ura ! 

— Să nu mă uiţi, măi Gologan, — intervine Nicu Metaxa. 

— Vom cere nu numai permisiunea pentru fumat, dar şi 
tutun fără bani, — adăogeau alții, 

— Trăiască chilipirul ! 

— Să ne dea voie să copiem ! 

— Fugi măi, că tu şi aşa copiezi toate lucrările. 

— Dar de acum înainte să copiem fără frică, 

— Pe mine să mă slăbească neamțul. 

— Taci, constipatule ! Neamţul nu-i purgativ, ca să-ți slă- 
bească maţele tale împietrite, 

Și totuşi ordinul ministerului trebuie - executat, S'a convo- 
cat deci adunarea generală a liceiştilor din clasele superioare. 

Elevul Ovecin, decurând mutat dela un liceu din Odesa, 
se pricepea în conducerea adunărilor, El a fost ales preşedinte. 
I-au dat şi secretar, şi clopoțel, 

— Vă rog să propuneţi candidați pentru alegerea idelega- 
ților la sfaturile pedagoce. Și să nu uitaţi, — continuă mai de- 
parte preşedintele, — că aleşii noştrii vor trebui să ne susfie in- 
teresele în fața profesorilor. 

— Pe Găină, pe Găină ! Va cotcodăci acolo în voie. 

— Hai siktir ! i-a replicat Găină tânărului alegător, 

— Pe Metaxa, că-i fercheş ! 

— Mazâlu ! 

— Stoianov ! 

In sfârşit, aleşii au fost : Delicov şi Mihai Stamate, 

Puhoiul răzvrătirii năzuia să acapareze şi acești tineri. Le-a 
întins cununa realizărilor sociale şi i-a chemat prin aceleași vă- 
Săuni la dărâmarea disciplinei din şcoală, Căci calitatea lor de 
de delegaţi la sfaturile pedagogice nu era îngrădită, Se divulga, 
prin urmare, în fața lor taina sădită cu atâta iscusință de către 
regisorii revoluţiei. Taina sădită şi aici, în solul virgin al ti- 
nereții, 

Impotriva prolesorilor, împotriva lui Duganov ! Dar căldura 
dintre aceşti protesori şi elevi, căldura neobservată poate în cli- 
pele normale, s'a evidențiat mai mult în situațiunea de supunere 
forțată a ambelor părți unui idol nechemat. Era evident, că păr- 
file dispuneau numai de o singură forță de opunere împotriva 
puhoiului : înțelepciunea. 

In camera sfatului pedagogic, unde se ținea prima şedinţă 
în conformitate cu noua dispozițiune a ministerului, erau şi de- 
legații Delicov şi Stamate. 

— Ce puteţi spune cu privire la elevul Doagă, care şi-a 
permis să insulte un profesor, — îi întreabă tacticos directorul. 

Delegații cunoşteau, că Doagă, şi a bătut joc de latinist în 
timpul lecţiei şi în fafa întregei clase. Cum trebuiau să pro- 
cedeze ? 

— Doagă este vinovat, — au răspuns delegaţii. 

— Domnule director,—intervine  latinistul, — eu rog sfatul 
pedagogic să nu-l pedepsească. Ar fi mai bine ca elevul Doasă 
să fie chemat aici şi să 'nțeleagă, că a greşit. In timpurile de 
azi se prea poate ca un tânăr să se rătăcească. 

Au trimis uşierul după Doaga. 

Un băiat îndesat, cu faţa înroşită, stătea înaintea profeso- 
rilor aşa de timid, încât nu se putea vedea agresiunea ce a avut-o. 

— Eu n'am vrut.. nu ştiu cum... atâtea s'au întămplat în 
oraş ... M'am tăcut nervos. Vă rog să-mi ertaţi greşeala. Altă 
dată mă voi stăpâni. 

In urma acestui răspuns, membrii sfatului pedagogic nu 
l-au pedepsit pe elevul Doagă. 

N. Spătaru 


CUGETĂRI i 
de B. P. Hasdeu 


Ești Dumnezeu, lisuse, și mântuești o lume 
Prin moartea-ţi născătoare de noile idei; 
Dar mamă e Maria!.. Ce-i pasă unei mume 
De lume și ne-lume, când piere fiul ei? 

k 


Care om e fără defecte ? Căutând perfecțiune și iarăși per- 
fecţiune, nu ne vom mulțumi niciodată, 
Z kd 
Românismul este umanitate, libertate și adevăr. Cosmopo- 
litismul — egoism, sclăvie și minciună | 


N. LENAU 
Din „Cântecele Stufului 


í 


Negri, în amurg, Fulgerele'n goană 
Norii prind së’noate ; Cerul sur desfac ; 
O, ce triste curg, Alba ta icoană 
Vânturile toate. Trece peste lac. 


Imi apare, blând, 
Fața ta cea bună 
Şi-ți văd fluturând 


Părul în furtună, 
Trad, Al. Terziman 


Dezolare.. 


Noaptea cerne umbre dese Bezna palidă înghiață 


Peste necuprinsuri mule, Gânduri, doruri, crice vrere, 
Unde firea tainic țese Par'că peste tot ce-i viață 
Rostul celor nevăzute... Geme un sumbru miserere. 
Liniște... pustiu... tristete... lar în sutlet mi-se sapă 
Pretutindenea coboară, Un pustiu fără hotare, 
Așternându-se răzlețe Unde buzna dau să'ncapă 
Și în inimă ș'afară Lumi de chin și disperare. 


Golu-i sumbru peste fire, 
Ori în suflet mi s'așează 
Golul din Nemărginire ?l.. 


August, 1932 C. In 


Vorăncău — Soroca 


INSEMNĂRI. 


Cincisute de ani 
dela moartea lui 
Alexandru cel Bun. 
— Din iniţiativa mi- 
nisterului instruc- 
ţiunii publice țara 
a comemorat la 
sfârşitul lunei tre- 
ś cute împlinirea unui 
jumătate de mile- 
niu dela moartea 
lui-Alexandru Vo- 
dă cel Bun, dom- 
nitorul Moldovei. 

Descălecător de sate în ținuturi 
pustii, Alexandru cel Bun care şi-a 
dobândit acest nume pentru bunele 
lui fapte în greutatea de atunci a 
veacului, a fost un mare voievod. El 
şi-a îndreptat supuşii către mănăs- 
tiri şi biserici şi a clădit şcoli nenu- 
mărate. 

Răsboaie n'a dus multe pentru că 
a avut îndemânarea să ţie pace in 
țară. cinstit şi temut de toţi. 

Prin alianțe statornice, bine chib- 
zuite, cu ţările megieşe, el a întărit 
şi granița hotarelor pământului mol- 
dovei, dela munte până la mare şia 
deschis debuşeuri rentabile comer- 
tului de pe vremea aceia. 

Pentru evocarea vieţii Domnului şi 
reconstituirea ` atmosferei istorice a 
epocei sunt caracteristice încrustări- 
le d-lui profesor Ion Nistor despre 
traiul la sate şi oraşe pe vremea lui 
Alexandru cel Bun. 

„Viața dela curtea domnească şi 
din conacele boiereşti nu se deose- 
bia mult de cea din casele sătenilor 
mai cuprinşi. Obiceiurile de sărbă- 
tori şi bucuriile familiare erau a- 
celiaşi, păstrând fireşte proporțiile. 
Costumul domnului şi al boierilor 
prezinta multe elemente împrumutate 
dela nobilimea polonă şi chiar un- 
gară. Doamna şi soțiile boerilor pur- 
` Zau toalete mai îngrijite după moda 

CRONICA 


vremei şi confectionate din stofe 
scumpe de mătasă ca: cambă, te- 
bincă, brocat, damast,atlas, zeitan, 
etc. care se iportau în Moldova de 
negustorii genovezi. Pe lângă aceste 
podoabe, doamnele din inalta so- 
cietate se mândreau şi cu scumpe 
blănuri de jder, samur şi cacom, 
precum şi cu frumoasele lor bijuterii 
ca inele, brățări şi pandative, sem- 
nele distinctive ale doamnelor de 
elită. Ştofele de lână şi bumbac se 
aduceau din Liov, Bistrița şi Braşov. 


Interioarele curții domneşti şi ale 
conacelor boiereşti erau impodobite 
cu covoare scumpe, pe care negus- 
torii genovezi le aduceau din orient 
şi le vindeau amatorilor din Mol- 
dova in schimbul grivnelor şi gro- 
şinelor moldoveneşti, sau al „duca- 
ților moncastrenzi” ce se băteau din 
aur curat la Moncastro sau Cetatea- 
Albă, şi aveau curs în Moldova la 
cumpărare de moşii, sub numele de 
zloți tătăreşti. 

Cucoanele de pe vremea lui Ale- 
xandru-cel-Bun, frumoase şi ispiti- 
toare ca şi astăzi, nu se mulțumeau 
cu blănuri de vulpe ca târgovețele 
şi tărăncele mai bogate, Ele râvneau 
la blăni de jderi, samuri şi cacomi, 
pe care coropcarii, adică negustorii 
de blăni scumpe, le aduceau în co- 
roopce sau soroace, anume în uni- 
tăți de patruzeci de bucăți laolaltă. 
Blănurile scumpe împreună cu biju- 
feriile, ca inele, brățări şi pandati- 
vele dela gâturile albe și catifelate, 
constituiau averea mobilă a unei 
familii boereşti din vremea aceia. 

Negustorii genovezi din Caffa, 
Cetatea-Albă şi Chilia aprovizionau 
curtea domnească şi conacele boe- 
reşti cu unt de lemn, piper, șofran, 
ingver, migdale, smochine, cvas gre- 
cesc și vinuri dulci grecești, îndeo- 
sebi de Malvazia. Berea se fabrica 
în țară şi anume la Suceava şi Baia, 
unde erau sladniți. Dela Liov, Bis- 
trița şi Brașov se primea turtă dulce, 

scrumbii, mezeluri, mied, dulcețuri, 
apă de trandafir, apă tare şi di- 
verse cosmetice, alifii şi medica- 
mente precum şi rachiuri de tot 
felul. Tot de acolo se aprovizionau 
Moldnvenii cu vase, sticlării, lin- 
guri şi cuțite, ceasornice, etc. Boe- 
rimea îşi alegea cele mai frumoase 
ghete,mănuși, pălării, basmale, tul- 
pane, dară şi săbii,- arcuri, lănci, 
obiecte de harnaşament, utenzilli 
de ras, foarfeci şi pergamentul “ne: 
cesar pentru hrisoave. Din Transil- 
vania se mai importa aramă, plumb, 
salitră, praf de puşcă, trăsuri, şi să- 
nii elegante, 3 


Pictorul Grigo- 
frescu, — In acelaş 
“ltimp cu implinirea 
“lunuipatrar de veac 
{de la moartea lui 
. P. Hasdeu, s'a 
'limplinitanulacesta, 
în luna Iulie, 25 de 
ani de la moartea 


w 


lej Academia Ro- 
mână, inaugurând 
Fondaţia Dalles a amintit țării a- 
ceastă aniversare, prin organizarea 
unei expoziţii a tablourilor genialu- 
lui pictor. 

Taina marei arte a lui Grigorescu» 
a cărei faimă a trecut peste hota- 
rele strâmte ale României, consta în 

„aceia că ştia prinde câte-va linii ca- 
racteristice ale modelului său şi le 
pierdea apoi în mulţimea detaliilor. 

Grigorescu consideră că exactita- 
tea în pictură nu este totdeauna şi 
adevărul. Cine zugrăveşte haina cu 
nasturi şi cu toate îindoiturile ei va 
avea — spunea Grigorescu — o admi- 
rabilă firmă de croitor; nu un portret 
şi mai ales nu un suflet. 

Marele pictor român nu avea multă 
hârtie stampilată. Adică nu era ceia- 
ce se chiamă un om de cultură ofi- 
cială, In cel şease ani cât a stat în 
Franţa, cu deosebire în satul deve- 
nit vestit Barbizon, el a ştiut să-şi 


apropie solid tainele meşteşugului 
picturii, devenind un pictor rutinat 
în stare oricând să-şi realizeze cu- 
getarea pe deintregul pe pânză. Din 
arta lui nu era lipsită nota satirică, 
mai ales în tablourile în care anali- 
zează fugurile, în grupuri mari, in- 
spirate din târgurile galiţiene cu ev- 
reii lor tipici având întipărlte pe feţe 
trăsăturile caracteristice ale rasei. 

Grigorescu era ceia ce se cheamă 
un hoinar pe drumuri de ţară, a zu- 
grăvit frumuseţele meleagurilor ro- 
mâneşti, femeile, fetele, ciobanii, ţă- 
ranil noştri şi tovarăşul său de mun- 
că, boul, precum şi o sumedenie de 
chipuri şi întâmplări cari preamăresc 
actele de eroizm din rasboiul dela 
1877 la care a participat. 

Trebue să-i fim recunoscători lui 
Grigorescu în aceste zile de pome- 
nire a numelui său, căa ştiut să 
prindă şi se transmită lumei întregi 
frumusețile ţării şi latura idilică a 
sufletului românesc. î 


Tineretul basarabean, — „Univer- 
sul“ dela 15 Octombrie se ocupă, prin 
pana redactorului său din Chişinău, 
d. Negel, de problema generaţiei de 
după Unirea Basarabiei. Tema: ele- 
mentul naţional — tineretul satelor şi 
oraşelor — este ostracizat şi deci nu 


„este nicăeri vizibil în viaţa publică a 


provinciei. 

Crud adevăr, de vastă notorietate 
la noi. Dar sursa răului nu este a- 
cea indicată în articolul în chestiune. 
Problema se pune cu totul altfel. 


Tineretul basarabean nu numai că 
nu este înlăturat, „ostracizat* din 
viaţa politică, dar este insistent so- 
licitat de cluburile politice. Avem, e 
drept, in momentul de față înjghebări 
de tineret politic, dar aceste injghe- 
bări sunt factice, contând numai 
pe hârtie, în registre. Vina nu estea 
tiranilor „exploatatori politici“, nici 
a tineretului aborigen incapabil de 
a intreprinde o acţiune publică, fie 
ea şi politică, vina cade aproape în 
intregime în sarcina moştenirei dela 
pârina, dăruită de vitregia vremuri- 
or. , 

-Să ne lămurim. 

Trăind vreme îndelungată sub re- 
gimul despotic țarist, moldovenii din 
Basarabia n'aveau putință să se ma- 
nifeste public, maveau voe să-şi stri- 
ge dorurile şi necazurile, n'aveau 
dreptul să-şi satisfacă singuri inte- 
resele şi să-și conducă destinele, a- 
tât ale lor proprii cât şi ale socie- 
tăţii din care făceau parte. Viaţa 
lor era viaţa de supuşi, de robi, fă- 
când ceeace li se comanda de sus, 
Basarabenii au fost conduşi, dar nlci 
de cum conducători. Această stare 
de lucruri le-a creat şi o psihologie 
specifică, acea a robului care mare 
libertatea de a acţiona potrivit ne- 
voilor. Au fost mereu pasivi, iar nu 
activi. Această stare de pasivitate o 
constatăm azi la cei mai în vârstă, 
cari s'au născut şi au trăito bucată 
de vreme conduşi de către Ruşi, 
când nu aveau libertatea acţiunii. 
In virtutea obişnuinţii de a fi mereu 
pasivi, el nu se pot nici azi mani- 
festa activ. In acţiunile lor se simt 
timizi, fără curaj, fără spirit de ini- 
țiativă şi stingheri în intreprinderi de 
orl ce fel ar fi ele. Urmăriţi-i şi vă 
veţi convinge. Parcurgeţi cu gândul 
cei 15 anide când Basarabia a deve- 

` nit liberă şi veţi constata că mani- 
festările publice ale basarabenilor au 
fost foarte reduse. Unii susţin că, 
dacă în cei 15 ani dela unire, Basa- 
rabia ma participat efectiv la condu- 
cerea Statului român şia avut mal 
întotdeauna un rol pasiv — repren- 
tanţii ei fiind numai figuranţi in gu- 
verne şi alte posturi pe care le-au 
ocupat şi le ocupă — aceasta s'ar da: 
tora penuriei intelectuale a basara- 
benilor, sărăciei lor sufleteşti. Basa- 
rabia mare oameni — e fraza stereo- 
tipă pe care o auzi nu odată, ŞI în 
parte această constatare corespunde 
realităţii. Insă trebue de menţionat că 
e vorba de oameni activi, capabili de 
acţiune, în stare de a fi conducători. 
Basarabeanul de azi e muncitor, își 
face foarte conştiincios datoria, dar 
nu poate fi conducător, organizator, 

i aceasta —o repet—în virtutea 
obişnuinței căpătate în vremea stă; 
pânire! ruse, când ştia că deasupra 
capului lui atârnă sabia lui Damo- 
cles, care nu-l lasa să se miște nici 


într'o parte, ținându-l cu capul plecat. 
Din această nu trebue să le facem 
o vină, Aşa au fost creaţi de vre- 
muri vitrege pentru ei. „Căci nu sunt 
vremurile sub oameni, cl bietul om 
sub vremuri“, spune cu drept cuvânt 
bătrânul cronicar moldovean Miron 
Costin. Şi dacă basarabenii sunt aşa 
cum sunt — aceasta se datoreşte vre- 
murilor de eri. 


ŞI această stare psihologică de pa” 
sivitate s'a perpetuat, a fost moşte- 
nită şi de generaţia tânără din Ba- 
sarabia, care, deşi crescută în cea 
mai mare parte sub regimul libertă- 
ţii de după Unire, nu îndrăzneşte să 
ridice capul pentru a dirija mersul 
lucrurilor şi al evenimentelor. Tine- 
retul basarabean e lipsit de spiritul 
de iniţiativă, motor al acţiunii, şi de 
aceea este Invizibil în viaţa publică 
a provinciei. El se lasă uşor condus, 
păşește pe drumul ce i-l arăţi, dar 
nu e capabil de a-şi croi singur dru- 
mul, de a-și găsi singur cărarea, Pe 
colnicul ce-i arăţi, merge. Dar nu tae 
singur brazde. In sprijinul acestei a- 
firmaţii n'am să aduc decât două 
fapte, luate chiar din viaţa politică. 
S'au inființat la Chişinău două tine- 
returi politice: unul al partidului na- 
țional-ţărănesc şi altul al partidului 
național-liberal. Ei bine, nici unul din 
aceste două tinereturl politice mau 
fost înfiinţate de către basarabeni 
băştinaşi. Iniţiativa şi organizarea nu 
le aparţine lor. Ci altora: Domnului 
Anibal Gheorghiu pentru tineretul 
naţlonal-țărănesc și domnului Ştefan 
Băleanu pentru cel naţional-liberal. 
ŞI aceştia nu sunt nici unul basara- 
beni, ci sunt născuți şi crescuţi în 
alte părţi, sub alte regimuri decât 
cel din Basarabia. Explicaţia ? Am 
dot-o mai sus. Şi — cred -- am dovedit 
că nu e vorba de ostracizarea tine- 
retului basarabean, ci e vorba de 
alt ceva. 


Nădăjduim că această stare de 
lucruri va înceta. Tineretul basara- 
bean se va desmetici din somnul pa- 
sivităţii atavice. moştenite, şi va ve- 
dea că sabia lui Domocles nu mai 
există astăzi și prin urmarese poate 
mişca liber încotro pofteşte. Urmând 
perceptele evanghelice: caută şi vei 

afla,—bate şi ţi se va deschide,—cere 
şi ţi se va da, tineretul basarabean 
îşi poate revendica drepturile la 
viaţă. 

Dar aceasta e, deocamdată, numai 
o nădejde. Până ce ea va deveni 
faptă, realitatea e aceea pe care am 
arătat-o, pe scurt, în aceste rânduri. 
O spune un tânăr basarabean. 


Al. David 


Un sat din Bugeac. Monografia 
satului Plătăreşti, judeţul Cetatea- 
Albă, de Mircea Ispir şi Panait An- 
tohi, învăţători 1932, Scrisul Româ- 
nesc. Craiova. 

Despărţământul „Astra“ din Ceta- 
tea-Albă a împâuzit cu cămine cul- 
turale aproape toate satele din ju- 
deţ. Toţi preoţii, toţi învățătorii, toţi 
intelectualii satelor sânt strâns mă- 
nunchi în jurul „Astrei* şi desfă- 
şoară o intensă și chibzuii condusă 
activitate culturală şi naţională în 
acest colț de pământ românesc. Acti- 
vitatea „Astrei“ e cu atât mai vred- 
nică de admirat, cu cât membrii ei, 
în munca lor de culturalizare a sa- 
telor, au de luptat cu indeferența, 
pentru tot ceea ce este cultură ro- 
mânească, a elementelor, în mare 
parte, minoritare din acest judeţ. 

Dar despărțământul „Astra“ din 
acest judeţ şi-a extins activitatea 
şi in domeniul cercetărilor de cunoaş- 
tere a acestei regluni: Harnicii invă- 
țători Mircea Ispir şi Panait Antohi 
au avut frumoasa intenţie şi voinţă 
să ne imfățişeze viaţa unui sat mi- 
noritar într'o lucrare monografică. 
Un frumos şi bine întocmit volum, cu 
o bogată prezentare de material sta- 
tistic, fotografic, etc. ne arată viaţa 
cu toate manifestările ei, economice, 
spirituale, aşezarea geografică etc. 
a unuj sat din Bugeac. 

Dar pe cât e de demnă de admirat 
strădănuința şi dragostea acestor 
dol invăţători pentru satul în care 
îşi desfăşoară „apostolatul* şi pe cit 
e de utilă această lucrare pentru 
cunoaşterea unei unități sociale, sa- 
tul Plătăreşti, şi, într'o măsură oa- 
recare şi a altor sate cu aceiaşi po- 


pulaţie minoritară din această re- 
giune, pe atât de puţin poate rezista 
unei critice ştiinţifice. La alcătuirea 
monografiei satului Plătăreşti s'au 
ridicat o serie de probleme pe care 
(vom vedea mai jos) d-nii monogra- 
fişti le-au sezizat dar nu le-au re- 
zolvat. 


Satul Plătărești e o colonie de 
ucraineni la origine, transplantaţi 
din gubernia Ecaterinoslav, acum o 
sută de ani în urmă. Transplantarea 
unei entităţi etnice, dintr'o regiune 
într'alta are totdeauna o infiuență 
covirşitoare asupra vieţii acestei 
entităţi. Această transplantare s'a fă- 
cut întrun mediu cu populaţie ete- 
rogenă, 


Satul Plătăreşti, nu este numai o 
unitate socială cu manifestări inter- 
ne, ci în acelaşi timp are un sistem 
de relaţii şi cu satele nemţeşti, bul- 
găreşti, moldovenești din imediată 
vecinătate. 


Raporturile dintre sate în sudul 
Basarabiei e inlesnit şi de lipsa de 
accidente geografice, cari, în’ alte 
părți, fac ca sate, hotar în hotar, să 
se deosebească fundamental unele 
de altele. 


Târgurile săptămânale de la Sărata» 
Volintiri, lvanovca, etc. unde se intâl- 
nesc cu locuitorii din satele dinpre- 
jur, legături cu satele „dela baltă“ 
—Malul Nistrului— de unde îşi cum- 
pără, în fiecare toamnă, vin, fructe 
stuf pentru acoperit case, exodul de 
populaţie ce iese în fiecare an din 
Plătăreşti ca servitori pe la Nemţii 
din satele din imprejurimi şi din ora- 
şe, nu sunt decât mijloace de relaţii 
din satul Plătăreşti şi satele din îm- 
prejurimi. Aceste relaţii nu pot fl 
fără efect în viaţa satului şi struc- 
tura sufletească a populaţiei din 
acest sat. 

Intre problema raporturilor cu sa- 
tele şi oraşele din imprejurimi şi 
problema transplantării este o strân- 
să legătură. Altul ar fi tost rezul- 
tatul dacă această colonie de ucrai- 
neni ar fi fost transplantată într'un 
mediu cu populaţie compact româ- 
nească, în judeţul Lăpuşna, de pildă. 
Satul Plătăreşti nu mai este Plătă- 

reştii de acum o sută de ani, dar nici 
Plavteevca rămasă în Ecaterinoslav. 
Condiţiile noi de viaţă, naturale şi 
sociale in care au fost siliți să trăi- 
ască, s'au întipărit puternic în viaţa 
şi sufletul lor, 


D-nii Ispir şi Antohi se mărginesc 
mai mult la o descriere a manifes- 
tărilor vieţii sociale. Aceste descrieri 
a manifestărilor .vieţii sociale din sa- 
tul Plătăreşti nu izvorăsc dintr'o a- 
titudine obiectivă în faţa realităţii, 
ci păcătuesc prin o participare abun- 
dentă a sufletelor lor de „apostoli“ 
înflăcăraţi. Cercetările monografice 
nu trebue să se mărginească la des- 
crierea manifestărilor vieţii sociale, 
ci trebue să tindă de a da o expli- 
caţie fenomenelor sociale şi să dea 
o soluţie problemei genezei formelor 
actuale de viaţă. Din explicarea for- 
melor actuale de viaţă se poate des- 
prinde sensul evoluţiei sociale. 


D-nii Ispir şi Antohi au sezizat a- 
ceste probleme de vreme ce ne arată 
că: „viitorul acestei minorităţi se 
confundă cu viitorul nostru şi ei simt 
aceasta în mod instinctiv, când tră- 
dează tendinţe de perfectă acomo- 
dare cu interesele nouel lor patrii. 
lată de ce e necesar, e imperios ne- 
cesar, ne impune interesul nostru cel 
mai suprem, să favorizăm această 
tendinţă, să accelerăm procesul de 
prefacere sufletească a acestei popu- 
laţiuni, până la perfecta asimilare, 
prin crearea condițiunilor prielnice 
acestui proces“ (op. cit. p. 289). 


Poatecă „trădează tendinţe de per- 
fectă acomodare cu interesele nouei 
lor patrii“ dar aceste „tendinţe“ tre- 
buesc dovedite şi arătate, 


Un alt cercetător poate să dove- 
dească o realitate contrarie şi atunci 
nu faci nimic prin o simplă anunţare 
că „există o tendință de perfectă a- 
comodare“. Lucrarea d-lor Ispir şi 
Antohi aduce o preţiosă contribuţie 
de material sociologic folositor pen- 
tru alţi cercetători, dar este lipsită 
de probleme. E regretabil că, astăzi 
când monografia sătească a fost ri- 
dicată la rangul de sistem sociologic 
(şi spre mindria noastră şeful aces- 
tel şcoale sociologice este tocmai 


actualul ministru de instrucţie, prof. 
D. Gusti), d-nii Ispir şi Antohi mau 
cercat să ia cunoştinţă de directivele, 
de principiile acestei şcoale sociolo- 
gice şi de metodele ei de iucru. O 
cunoaştere a acestor directive şi me- 
tode le-ar fi sugerat probleme şi i-ar 
fi îndreptat pe alte căi de cercetare 
mult mai bogate poate în rezultate. 
Dar să sperăm pentru viitor, 


Bibliografice. Etnografia a luat o 
mare dezvoltare, după război, în 
Rusia Sovietică. Incă din timpul Re- 
voluţiei din 1917, Academia de ştiinţe 
din Moscova a constituit o Comisie 
de studii asupra compoziției etnice 
a Rusiei Sovietice şi a țărilor în- 
conjurătoare. (Komissia no Izuceniiu 
Plemennago Sostava Naseleniia S. S. 
S. R, i sopredelnâh Stran; prescurt: 
K. 1. P. S.). Rezultatul cercetărilor 
acestei K. I. P. S. formează o serie 
de Trudâ Komissii no Izucenii . . . 
consacrate tuturor popoarelor ce lo- 
cuesc in Rusia Sovietică. ` 


Basarabia,socotită de ruşi ca „fiind 
ocupată provizoriu de români” a fost 
studiată de Academicianul L. S Berg: 
Naselenie  Bessarabii, etnografice- 
skli sostav i cislenosti (Populaţia Ba- 
sarabiel, numărul şi compoziţia etni- 
că) No. 6. Petrograd. 1923. Dealtfel 
şi în alte studii şi cercetări ce se 
ocupă cu probleme ce privesc Rusia 
întreagă sau partea apuseană, Ba- 
sarabia figurează printre provinciile 
Sovietice. Astfel, Biblioteca naţio- 
nală a Ucrainei, a editat o foarte 
utilă opera bibliografica asupra stu- 
diilor regionale, compusă de F, Ma- 
ksumenko: Materijali do craezna- 
vcioi bibliografii Ucrainu, (Material 
bibl'ografic de cunoaştere a Ucrainei) 
1847—1929, Kiib, 1930, XX + 264 pp 

Acest material bibliografic e pri- 
vitor la Ucraina, Țările Donului, Cri- 
meia şi Basarabia. 


A. Baranicov, în Ob izucenii țigan 
S. S. S. R. (Despre studiul țiganilor; 
S. S.S. R.) publicat în /zvestija Aca- 
demii Nauc, S. S, S.R. No. 5 și No. 6. 
Leningrad. 1930, se ocupă şi de ți- 
ganii din Basarabia (pag. 384—387). 

Citează lucrările apărute în ruseşte 
despre ţiganii din Basarabia. In sta- 
tistica ţiganilor din întreaga Rusie, 
sunt trecuţi şi țigani! din Basarabia. 

A. V. Sherman în Bibliografiia o 
Tiganah. Ucazatel cnig i statei s 
1780 g. — 1930 g (Bibliografie despre 
țigani. Indicătorul cărţilor şi artico- 
lelor dela anul 1780 — 1930). Mosco- 
va — 1930, cu o întroducere de prof. 
M. N. Serghiev trece toate lucrările 
referitoare la țiganii din Basarabia, 


P. V. Ștefănucă 


REVISTA REVISTELOR 


Revista „Progresul Social“, de sub 
conducerea d-lui inginer Ştefan Mi- 
hăescu, aduce in numărul 6 un ma- 
terial bogat în studii de actualitate, 
referințe folositoare asupra mişcării 
politice, economice, sociale şi cultu- 
rale din ţară, alături de interesante 
recenzii şi informaţiuni de interes ge- 
neral. 

Partea specială a revistei — cro- 
nica — e susținută număr cu număr 
de d-nii Tudor Arghezi, I.: Vinea, 
Paul B. Marian, Ștefan Mihăescu, 
etc. 

Numărul de care ne ocupăm aici 
se deschide cu un judicios articol de 
comentarii, notate pe... marginea bu- 
letinelor de vot, semnat de d. V. 
Gherasim. 

In analiza pe care o face alegeri- 
lor din anul acesta pentru făurirea 
celor două corpuri legiuitoare, auto- 
rul se ocupă de rezultatele „urnelor 
inteligente“. Cercetând apoi metodic 
aceste rezultate din punct de vedere 
politic social — pentru caracterizarea 
psihologiei sociale a corpului nostru 
electoral — d-sa schiţează stabilirea 
unei motivităţi care a determinat pe 
alegător să prefere pe una din mul- 
tele liste de candidaţi. 

In rezumat, ariicolui d-lui Gherasim 
duce la următoarele concluzii-soluţii, 
trase din rezultatul actualelor ale- 
geri': 

1. Legea actuală electorală care 
provoacă atâtea nedreptăţi — trebue 


numai decât modificată, ţinându-se 
seamă de experienţele ce s'au făcut 
cu ea până acum, 

2. Orice partid care aspiră la cu- 
cerirea puterei pe baza sufragiilor şi 
să se inţeleagă că in mod normal şi 
fără risc pentru oricine, numai a- 
ceasta este calea, trebue să se or- 
ganizeze şi să-şi fixeze cadre selec- 
tate pe tot cuprinsul ţării. 

3. Orice partid in alegeri trebue 
să se prezinte ca un program de 
realizări economico-sociale, bazate 
pe nevoile reale ale ţării, nu cu 
simple manifeste electorale pentru 
popularizarea semnului electoral ca 
până acum. 

4. Duelul intre partide să se dea 
pe baza punctelor de program, în- 
lăturându-se calomniile eftine care 
scoboară lupta electorală, iar gu- 
vernul să fie neutru și fără nici un 
fel de amestec şiinteres în campania 
electorală. Numai atunci alegerile 
vor fi libere, neinfluenţate, iar rezul- 
tatele lor vor indica situaţia reală, 

Tot de chestia alegerilor se ocupă 
la cronică cei doi cunoscuţii scriitori 
politici: I. Vinea şi T. Arghezi. 


* * 
+ 


Macedonia, revista românilor ma- 
cedoneni de origină din ţară con- 
tinuă să apară lunar la Bucureşti, 
îngrijită de d-nii dr. Naum Nance şi 
profesor C. Ionescu, 


In sumarul din ultimul număr — 
5-6 — primit la redacție găsim un 
frumos articol aniversar, cu prilejul 
împlinirei a 2 ani dela suirea pe tron 
a Suveranului, — semnat de d. ge- 
neral Livezeanu. O pagină de proză 
ditirambică la adresa macedonenilor 
are în josul eiiscălitura fostului mi- 
nistru al muncii, Gr. Trancu - laşi. 
D-sa işi închee frumoasele propoziţii 
cu îndemnul toujours y penser! pen- 
tru că în timpul greutăților dela Iaşi 
ei, macedonenii, şi-au făcut întâia 
apariţie in Capitala Moldovei, anun- 
ţători ai unirei viitoare. 

In corpul revistei găsim o intere- 
santă contribuţie la onomastica tur- 
cească, Câte-va exemple: 

Bacalu („băcan“), Bacalbașa („sta- 
roste de băcani“), Bacaloglu („fecior 
de băcan”), Burazan („trâmbiţaş“), 
Catargiu („care mână catâri“), Che- 
bapce („care găteşte fripturi“), Cio- 
ban, Condur şi Condurache, sau Con- 
duratu („cizmar“), Gialep („negustor 
de oi*), Hamangiu („care ţine o bae“), 
Maimarolu („fiu de arhitect“), Meh- 
tupciu („scriitor“), Papazoglu („fe- 
clor de popă), Rahtivan („îngriji- 
tor de rafturi”), Aslan („leu“), Bala- 
ban („şoim“), Dugan, Togan, Tohan 
(„șoim“), Buzdugan („şoim cènușiu“), 
Carabaş („cap negru“), Caracaş („cu 
” sprâncene negre“), Samurcaş („cu 
sprâncene stufoase*), Caragea şi Ca- 
ragiale („negrişor“), Ghiulea („tran- 
dafir"), Carabela („stâncă neagră“), 
Beza „(pânză“), Bulcliu („mustăclo- 
sul"), Burnea („năsosul*), Dudac 
(„buzatul”), Deşliu („colţatul“), Ca- 
rataş („piatră neagră“), Cocuz („ne- 
voiaş"), Hurmuzache şi Hurmuzescu 
(„mărgăritarel“), Culogiu („fecior de 
rob“), Tăuşanu (tavşan „iepure“), 
Calenderu („derviş“), Beiu („domn“), 
Mârzescu (mirza — bey), Şeitan 
(„drac“). Cantemir („sânge — fier"), 
Eminescu (emin „intendent*), Dju- 
vara („iertare“), Sofian („pios“), Ta- 
frali („fastuos"), Halippa (rom, dial. 
„vestmânt deşirat*, turc, arab, galib 
„invingător*), Erhan („principe“), Cu- 
ciuc („mic“). Ie 


Revista asociaţiei învăţătorilor din 
orașul şi jud. Bălţi. Intre puţinele re- 
viste ce apar in Moldova dintre Prut 
şi Nistru este şi această tribună a 
Corpului didactic primar din jud. 
Bălți care apare, odată pe lună, de 
5 ani fără intrerupere. Este un merit 
al dăscălimii din judeţul Bălţi că 
poate să susțină această oază cul- 
turală în Sahara publicistice Basa- 
rabene. Revista se prezintă mulțumi- 
tor atât din punct de vedere redacţio- 
nal cât şi din punct de vedere tehnic. 

Programul de activitate al revistei 
îmbrățişază toate problemele care 
privesc şcoala şi cultura poporului, 
Chestiuni de didactică şi metodică. 
şcoala regională, metode noi, lecţii 
model, cărți didactice de curs pri- 


mar, material didactic; psihologia ge- 
nerală şi infantilă, chestiuni de etică 
şi sociologie în legătură cu invăţă- 
mântul şi educaţia; şcolile pentru 
pregătirea şi perfecţionarea invăţă- 
torilor; excursil şcolare şi învăţăto- 
reşti; raporturile dintre învățător şi 
autorităţile săteşti administrative, bi- 
sericeşti şi de control; serbări şco- 
lare, șşezători cu copiii şi adulţii; 
lupta impotriva analfabetismului la 
sate; recenzii, rezumări, note, infor- 
maţiuni, sfaturi, indemnuri şi cărţi 
pentru popor și învățăţori; organi- 
zare profesională ; control în învăţă- 
mântul primar; anchete şcolare cu 
privire la halnă, îmbrăcămintea, des- 
voltarea corporală şi mintală a şco- 
larilor, în raport cu condiţiunile me- 
diului ambriant ; schiţe şi nuvele din 
viața învăţătorească, piese şcolare, 
poezii, literatură pentru copii; ches- 
tiuni de ştiinţă şi artă; monografil 
şi cooperație şcolară — iată atâtea 
probleme desbătute şi frământate 
de către dascălii primari din jud. 
Bălţi în organul lor de publicitate,— 
probleme care interesează pe toți 
oamenii de cultură, care poartă grije 
zilei de mâine a neamului nostru, 
Comitetul de redacţie al revistei, 
alcătuit din d-nii Grigorie Trelea, 
Mihail Popovici, Titus Minea, Cons- 
tantin Cotruţă şi Lazăr Jipa, dă do- 
vadă de un remarcabil simț al rea- 
lităţilor in trierea şi descernerea ar- 
ticolelor şi materialului redacţional, 
Flecare rând e binevenit la locul său. 
Am dori ca şi învățătorii din alte 
judeţe să ia pildă dela fraţii lor dela 
Bălţi şi să facă la fel. Căci ceea ce 
fac apostolii dela Bălţi este numai 
spre binele neamului şi al țării. 


In revista „Poporul Românesc“, gă- 
sim, în numărul 16 din acest an, înşi- 
rate, cu destule amănunte, faptele 
istorice petrecute în a doua jumă- 
tate a lunei Octombrie. Pentru cei 
ce scriu această revstă, in această 
perioadă a anului — 16—31 Octomb- 
rle — în Basarabia nu s'a petrecut 
nici un eveniment care ar merita să 
fie reținut Proclamarea autonomiei 
Basarabiei în ziua de 20 Octombrie 

1917 nici nu există pentru „Poporul 
Românesc“. Auzind de 20 Octombrie, 
d-nii dela „Poporul Românesc“ vor 
ridica din umeri: nu ştiu, mau auzit. 
Cu toate acestea ziua de 20 Octomb- 
rie este odată memorabilă, care va 
rămâne pentru totdeauna înscrisă în 
cartea de aur a neamului. Este ziua 
în care soldaţii moldoveni de pe di- 
ferite fronturi ruseşti s'au adnnat în 
congres în Sala Eparhială din Chi- 
şinău şi, în cântece naţionale şi flu- 
turări de steaguri tricolore, au pro- 
clamat autonomia Basarabiei, pregă- 
tind unirea ei cu patria noastră. 

Ceeace s'a făcut la 20 Octombrie 
1917 de către soldaţii moldoveni 
este, credem, mai niult decât ceeace 
s'a făcut la 27 Martie 1918 de către 
„Sfatul Țării”, Căci „Sfatul Țării“ 
care a votat unirea Basarabiei, s'a 
născut atunci la 20 Octombrie 1917 
din sânul congresului ostăşesc mol- 
dovenesc. Şiacuma după 15 ani. când 
cei ce au proclamat autonomia Ba- 
sarabiei, au sărbătorit în ziua de 20 
Octombrie a. c., cu deosebit fast a- 
cest eveniment din istoria neamului, 
d-nii dela „Poporul Românesc“ nu 
ştiu nimic despre ce însemnează a- 
ceastă dată în istoria unirii neamului 
românesc. Şi „Poporul Românesc“ nu 
e singurul care nu ştie aceasta 


Al. David 


„Dă-mi inima!" etse un roman isto- 
ric apărut zilele acestea în Chişinău, 
scris flind în limba rusă, Autorul, d. 
Stodulschi, nu este la prima lucrare. 
După drama istorică „Tentaţiile iu- 
birli“ ne dă acum un roman. E o po- 
veste scurtă, redată într'o limbă 
curgătoare şi armonioasă. 

Intriga nuvelei se impleteşte în ju- 
rul unei eroine din neamul lui Israil, 
Rahil. Acţiunea se desfăşoară în de- 
corul minunat al Palestinei, al acelei 
Palestine de glorie de pe vremea 
când a trăit în ea Mântuitorul. 

Intercalarea în miezul povestirei a 
lui lisus şi a apostolilor nu stânge- 
neşte câtuşi de puţin firul naraţiunei, 
pătrunsă dela început până la sfârşit 
de o atmosferă îmbietoare de caldă 
duioşie. 


„Dă-mi inima“ nu este un roman 
a these, cu pretenţii de aprofundări 
psihologice sau zugrăviri de carac- 
tere şi nu culminează nici în scene 
cu momente puternice. 

Meritul romanului d-lui Stodulschi 
este altul: pasionează. Citeşti cartea 
pe nerăsuflate, cum ai da de gât un 
pahar cu apă rece, când iți este sete. 

Dar de ce nu încearcă d. Stodul- 
schi să ne dea ceva şi în limba ro- 
mână ? 


G. Bez. 


Abonamentele şi toată corespondența pentru revista 
„Viaţa Basarabiei“ se trimite pe adresa următoare: 
D-lui Pan. Halippa, str. Iaşilor 15, Chișinău. 

Colaboratorii revistei „Viața Basarabiei“ sunt rugați să 
trimită materialul lor scris citeț și numai pe o parte. 


Orele de lucru şi de primire la redacția și administra- 
ţia revistei „Viaţa Basarabiei“ sunt: seara între 6-7. 

CHEMARE. 


„Viaţa Basarabiei“ şi-a expus programul în primul ei 
„număr, In cadrul acelui program înțelegem a îi plini de 
luare aminte față de manifestările scrisului românesc ale vlă- 
starelor născute şi crescute pe pământul Basarabiei și care 
azi s'ar găsi altoite ori unde în cuprinsul României Mari. 
De aceia îndreptăm chemarea noastră cătră toți aceștia, în- 
demnându-i să răspundă la ea. 

Faptele bune, faptele de cultură, lucrările de știință 
şi scrisul măestrit ale basarabenilor vor găsi întotdeauna 
ecou și adăpost în paginile revistei noastre. 

Nu vom precupeți nimic și nu ne vom da în lături dela 
nici un sacrificiu, pentru a putea arăta colectivității româ- 
neşti de pretutindeni comorile sufleteşti ce zac încă nede- 
slănțuite în spiritul fraților dintre Prut și Nistru. 

Basarabia culturală încă nu s'a manifestat colectiv şi 
nu şi-a dat încă măsura puterilor ei, Incurajând pe tinerii 
ei scriitori şi dând posibilitate oamenilor ei de cultură să 
afirme aci posibilitățile intelectuale ale provinciei noastre, 
socotim că este pasul care duce la crearea unei atmosfere: 
noui pe un tărâm pe care s'a lucrat până acum disparat 
şi fără ecou. | 

Chemăm deci pe fraţii noştri la lucru. 

„VB 


Rugăm stăruitor pe prietenii şi abonaţii revistei să 
o dea spre cetire tuturor doritorilor, îndemnându-i să se 


aboneze. 


La prima cerere, se va trimite oricui numerele apărute. 
Rugăm adresa să fie dată exact, arătând și oficiul 


poștal. 


Administrația revistei „V. B.“ 


Abonamentul: 120 lei pe an; pentru autorităţi lei 500. 

